text:
INGINGO YO KU GIFUBIKO | YESU ADUKIZA ATE?
Akamaro k’urupfu rwa Yesu n’izuka rye
“Izere Umwami Yesu, uzabona agakiza.”
Ayo magambo atazibagirana, intumwa Pawulo na Silasi bayabwiye umucungagereza wo mu mugi wa Filipi, muri Makedoniya. Ariko se ayo magambo asobanura iki? Kugira ngo dusobanukirwe impamvu kwizera Yesu ari byo bizaduhesha agakiza, nimucyo tubanze dusuzume impamvu dupfa n’icyo Bibiliya ibivugaho.
Abantu ntibaremewe gupfa
“Nuko Yehova Imana afata uwo muntu amutuza mu busitani bwa Edeni ngo abuhingire kandi abwiteho. Yehova Imana aha uwo muntu iri tegeko rigira riti ‘igiti cyose cyo muri ubu busitani uzajye urya imbuto zacyo uko ushaka. Ariko igiti kimenyesha icyiza n’ikibi ntuzakiryeho, kuko umunsi wakiriyeho no gupfa uzapfa.’ ”
—Intangiriro 2:15-17.
Imana yashyize umuntu wa mbere ari we Adamu mu busitani bwa Edeni bwarimo inyamaswa n’ibimera byiza kandi byinshi. Nanone bwarimo ibiti byera imbuto Adamu yashoboraga kurya. Ariko hari igiti kimwe Yehova Imana yamubujije kuryaho, yabirengaho agapfa.
Ese Adamu yari azi icyo ibyo byasobanuraga? Yari abizi kuko yari asobanukiwe icyo urupfu ari cyo, kuko yari yarabonye inyamaswa zipfa. Iyo aza kuba yararemewe gupfa, ibyo Imana yamubujije nta gaciro byari kuba bifite. Adamu yaje kubona ko iyo aza kumvira Imana ntarye kuri icyo giti atari gupfa, ahubwo yari kuzabaho iteka.
Hari abavuga ko icyo giti cyashushanyaga imibonano mpuzabitsina, ariko ibyo si byo. N’ubundi kandi, Yehova yashakaga ko Adamu n’umugore we Eva ‘bororoka bakagwira bakuzura isi kandi bakayitegeka’ (Intangiriro 1:28). Igiti Imana yamubujije kuryaho ni igiti gisanzwe. Yehova yacyise “igiti kimenyesha icyiza n’ikibi” kubera ko cyari ikimenyetso kigaragaza ko ari we ufite uburenganzira bwo kumenyesha abantu icyiza n’ikibi. Iyo Adamu atarya kuri icyo giti, yari kuba agaragaje ko yumvira kandi ko ashimira uwamuremye, akamuha ibyo bintu byose.
Kutumvira Imana ni byo byatumye Adamu apfa
“[Imana] ibwira na Adamu iti ‘kubera ko . . . wariye ku giti nagutegetse nti “ntuzakiryeho,” . . . Uzajya ubona ibyokurya ubanje kwiyuha akuya kugeza aho uzasubirira mu butaka, kuko ari mo wakuwe. Uri umukungugu kandi mu mukungugu ni mo uzasubira.’ ”
—Intangiriro 3:17, 19.
Adamu yariye ku giti Imana yari yaramubujije. Kutumvira akarya kuri icyo giti byari ukurengera bikabije. Byagaragazaga ubwigomeke no kwirengagiza ibyiza byose Yehova yari yaramukoreye. Igihe Adamu yaryaga kuri icyo giti, yitandukanyije na Yehova, ahitamo kwigenga kandi ibyo byari kuzagira ingaruka zibabaje.
Nk’uko Yehova yari yarabivuze, Adamu yaje gupfa. Imana yari yararemye Adamu imukuye “mu mukungugu wo hasi” imubwira ko yari ‘kuzasubira mu mukungugu.’ Adamu ntiyakomeje kubaho ari ahandi hantu. Amaze gupfa yatakaje ubuzima, amera nk’umukungugu yaturutsemo.
Turapfa kuko dukomoka kuri Adamu
‘Nk’uko icyaha cyinjiye mu isi binyuze ku muntu umwe, n’urupfu rukinjira mu isi binyuze ku cyaha, ni na ko urupfu rwageze ku bantu bose kuko bose bakoze icyaha.’
—Abaroma 5:12.
Kuba Adamu atarumviye agakora icyaha, byagize ingaruka zikomeye. Icyo cyaha nticyatumye atakaza gusa ubuzima busanzwe bumara imyaka 70 cyangwa 80, ahubwo yanatakaje ibyiringiro by’ubuzima bw’iteka. Nanone yatakaje ubutungane, abari kuzamukomokaho bose abaraga kudatungana.
Twese dukomoka kuri Adamu. Twese twarazwe kudatungana na kamere ibogamira ku cyaha, ibyo bikaba ari byo bituma dupfa; si twe byaturutseho. Pawulo yasobanuye akaga dufite agira ati “ariko jye ndi uwa kamere; nagurishirijwe gutwarwa n’icyaha. Mbega ukuntu ndi uwo kubabarirwa! Ni nde uzankiza uyu mubiri untera urupfu?” Yashubije icyo kibazo agira ati “Imana ishimwe binyuze kuri Yesu Kristo Umwami wacu.”
Yesu yatanze ubuzima bwe kugira ngo tuzabeho iteka
“Data yohereje Umwana we ngo abe Umukiza w’isi.”
—1 Yohana 4:14.
Yehova Imana yateganyije uburyo bwo gukuraho ingaruka z’icyaha n’urupfu rw’iteka. Yakoze iki? Yohereje umwana we akunda cyane ava mu ijuru, avukira ku isi ari umuntu utunganye nka Adamu. Yesu atandukanye na Adamu kuko we nta “cyaha yigeze akora” (1 Petero 2:22). Kubera ko Yesu yari atunganye, ntiyari guhabwa igihano cyo gupfa, ahubwo yagombaga kuzabaho iteka.
Icyakora Yehova yemeye ko Yesu yicwa n’abanzi be. Nyuma y’iminsi itatu, Yehova yamuzuye ari ikiremwa cy’umwuka, maze asubira mu ijuru. Yesu yamurikiye Imana agaciro k’ubuzima bwe butunganye ari umuntu, kugira ngo acungure icyo Adamu n’urubyaro rwe bari baratakaje. Yehova yemeye icyo gitambo maze atuma abizera Yesu bose babona uburyo bwo kuzahabwa ubuzima bw’iteka.
Ubwo rero Yesu yagaruje icyo Adamu yatakaje. Yaradupfiriye kugira ngo tuzabeho iteka. Bibiliya igira iti “Yesu . . . yarapfuye, kugira ngo binyuze ku buntu butagereranywa bw’Imana asogongerere abantu bose urupfu.”
Icyo gitambo gihishura byinshi kuri Yehova. Dukurikije ubutabera bwe buhambaye, abantu ntibashobora kwicungura kuko badatunganye. Ariko urukundo rwe n’imbabazi ze byatumye akora ibihuje n’amahame ye maze yigomwa umwana we amutangaho impongano.
Yesu yarazuwe kandi hari abandi bazazuka
“Kristo yazuwe mu bapfuye aba umuganura w’abasinziriye mu rupfu. Nk’uko urupfu rwaje binyuze ku muntu umwe, ni na ko umuzuko w’abapfuye uzabaho binyuze ku muntu umwe. Nk’uko muri Adamu abantu bose bapfa, ni na ko abantu bose bazaba bazima muri Kristo.”
—1 Abakorinto 15:20-22.
Nta gushidikanya ko Yesu yabayeho kandi agapfa. Ariko se ni iki kigaragaza ko yazutse? Gihamya ikomeye kurusha izindi ni uko amaze kuzuka yabonekeye abantu benshi mu bihe bitandukanye n’ahantu hatandukanye. Igihe kimwe yabonekeye abantu barenga 500. Intumwa Pawulo yabyanditse mu rwandiko yandikiye Abakorinto, avuga ko hari bamwe mu babibonye bari bakiriho, ibyo bikaba bisobanura ko bashoboraga guhamya ibyo babonye kandi bumvise.
Igihe Pawulo yavugaga ko Kristo yari “umuganura” w’abazutse, yashakaga kuvuga ko hari abandi bari kuzazuka nyuma yaho. Yesu ubwe yavuze ko igihe kizagera “abari mu mva bose bakavamo.”
Kugira ngo tuzabeho iteka, tugomba kwizera Yesu
“Imana yakunze isi cyane ku buryo yatanze Umwana wayo w’ikinege, kugira ngo umwizera wese atarimbuka, ahubwo abone ubuzima bw’iteka.”
—Yohana 3:16.
Amapaji abanza ya Bibiliya avuga uko urupfu rwabayeho n’ukuntu paradizo yabuze. Naho amapaji asoza, avuga ukuntu urupfu ruzahindurwa ubusa, Imana ikagarura paradizo ku isi. Icyo gihe abantu bazishimira ubuzima iteka ryose. Mu Byahishuwe 21:4 hagira hati ‘urupfu ntiruzabaho ukundi.’ Umurongo wa 5 ugaragaza neza ko iryo sezerano rizasohora nta kabuza, ugira uti “kuko ayo magambo ari ayo kwizerwa n’ay’ukuri.” Ibyo Yehova asezeranya byose arabisohoza.
Ese wizera ko “ayo magambo ari ayo kwizerwa n’ay’ukuri?” Turagutera inkunga yo kwiga byinshi ku birebana na Yesu Kristo no kumwizera. Nubigenza utyo uzemerwa na Yehova. Uzabona imigisha muri iki gihe kandi ugire ibyiringiro byo kuzabaho iteka ku isi izahinduka paradizo, aho ‘urupfu rutazaba ukundi, kandi kuboroga cyangwa gutaka cyangwa kubabara ntibibeho ukundi.’


c: text/html

text:
INKURU YA 82
Moridekayi na Esiteri
REKA dusubire inyuma ho imyaka mike mbere y’uko Ezira ajya i Yerusalemu. Icyo gihe Moridekayi na Esiteri ni bo bari Abisirayeli bakomeye cyane mu bwami bw’Abaperesi. Esiteri yari umwamikazi, naho mubyara we Moridekayi yari umuntu wa kabiri ukomeye kurusha abandi nyuma y’umwami. Reka turebe uko byagenze kugira ngo bagere muri izo nzego.
Ababyeyi ba Esiteri bapfuye akiri muto, maze arerwa na Moridekayi. Ahasuwerusi, umwami w’u Buperesi, yari afite ingoro i Shushani, Moridekayi akaba yari umwe mu bagaragu be. Umunsi umwe, umwamikazi Vashiti yasuzuguye umwami, bituma umwami ashaka undi mugore wo kuba umwamikazi mu cyimbo cye. Ese waba uzi uwo yahisemo? Yahisemo umukobwa mwiza cyane witwaga Esiteri.
Urareba uwo muntu w’umwibone abantu bunamiye? Uwo ni Hamani. Yari umuntu ukomeye cyane mu gihugu cy’u Buperesi. Hamani yashakaga ko Moridekayi, uwo ubona wiyicariye, na we amwunamira. Ariko Moridekayi yarabyanze. Yumvaga bidakwiriye kunamira umuntu nk’uwo mubi. Ibyo byarakaje cyane Hamani. Dore uko yabigenje.
Hamani yabeshyeye Abisirayeli ku mwami Ahasuwerusi. Yaravuze ati ‘hari ubwoko bubi butubahiriza amategeko yawe. Bugomba kwicwa.’ Ahasuwerusi ntiyari azi ko umugore we Esiteri yari Umwisirayelikazi. Nuko yumvira Hamani, maze ashyirishaho itegeko ryavugaga ko ku munsi runaka Abisirayeli bose bagombaga kwicwa.
Igihe Moridekayi yamenyaga iby’iryo tegeko, yarababaye cyane. Nuko yoherereza Esiteri ubutumwa bugira buti ‘ugomba kubibwira umwami, kandi umwinginge adukize.’ Icyakora, mu mategeko y’Abaperesi, byari bibujijwe ko umuntu yajya kureba umwami adahamagawe. Ariko Esiteri we yagiye kumureba adahamagawe. Umwami amubonye, amutunga inkoni ye ya zahabu, ibyo bikaba byari ikimenyetso cy’uko atagombaga kwicwa. Nuko Esiteri atumira umwami na Hamani mu nkera. Igihe bari muri iyo nkera, umwami yabajije Esiteri icyo yifuzaga ko yamuha. Nuko Esiteri asubiza ko yari kuvuga icyo yifuzaga igihe umwami na Hamani bari kuba bagarutse mu yindi nkera yari kubategurira bukeye bw’aho.
Muri iyo nkera, Esiteri yabwiye umwami ati ‘ubwoko bwanjye hamwe nanjye tugiye kwicwa.’ Nuko umwami ararakara, maze arabaza ati ‘ni nde utinyutse kugenza atyo?’
Esiteri aramusubiza ati ‘uwo mwanzi wacu ni uyu muntu mubi Hamani!’
Umwami yararakaye cyane, maze ategeka ko Hamani yicwa. Hanyuma, agira Moridekayi umuntu wa kabiri ukomeye nyuma y’umwami ubwe. Nuko Moridekayi ashyirishaho itegeko rishya ryahaga Abisirayeli uburenganzira bwo kwirwanaho ku munsi bagombaga kwicirwaho. Kubera ko noneho Moridekayi yari yabaye umuntu ukomeye cyane, abantu benshi bashyigikiye Abisirayeli, maze bakira abanzi babo.
Igitabo cya Esiteri 1-10.

robotstxt: allowed

filter: keep


text:
Ariko twebweho ubwo turi ab’amanywa, twirinde ibisindisha twambaye kwizera n’urukundo nk’icyuma gikingira igituza, kandi twambaye ibyiringiro byo kuzabona agakiza nk’ingofero.Kuko Imana itatugeneye umujinya, ahubwo yatugeneye guheshwa agakiza n’Umwami wacu Yesu Kristo” 1 Abatesalonike 5:8-9
Akenshi iyo baguhamagaye kuri terefoni mu masaha utatekerezaga ko baguhamagaramo, urugero wenda n’ijoro cyangwa mu gihe cyo kuruhuka, ujya kumva muri wowe uribwira ngo” byanze bikunze ngiye kwakira amakuru mabi” hari n’abavuga cyane rwose wumva ko byabahangayikishije mbere ko bitaba ariko se kuki utakwibaza ngo kuki batihanganye ngo bambwire iyi nkuru nziza mu gitondo cyangwa mpugutse?
Hari igihe umukoresha aguhamagara akubwira ko ashaka ko mubonana ugahita utekereza ko hari ikintu kitari kiza agiye kukubwira, none se kuki utatekereza ko ari igihe cyo kuzamurwa mu ntera cyangwa kugenerwa ishimwe runaka?
Akenshi usanga ibitekerezo byacu biba byarabaswe no guhora bitekereza ko turahura n’ingorane gusa, ariko ibanga ni rimwe gusa ryo kurinda ibitekerezo byacu guhora mu byumva ko nta kiza cyaboneka mu nzira zacu. Iryo banga nukwambara ibyiringiro by’agakiza nk’ingofero nkuko twabisomye mu ijambo dusanga mu rwandiko rwa mbere Pawulo yandikiye Abatesalonike ibice bitanu, umurongo wa munani.
Byashoboka ko uri kunyura mubigeragezo, ambara kandi ukomeze ibyiringiro by’agakiza kuko nibwo uzakomera ndetse ukomeze kugira muri wowe ikizere cyo kugera ku byiza. Iyo wambaye iyi ngofero y’ibyiringiro bizima by’agakiza, bigaragaza ko wizeye neza ko ibigeragezo uri kunyuramo ari ibyakanya gato kuko Imana iri kumwe nawe mu buryo bwose uri kubinyuramo.
Biguha kandi imbaraga no kwizera ko ibyo byose unyuramo bikugoye intwari y’agakiza kawe izabikuneshereza ukabinyuramo neza wemye. Si byo gusa kuko biguha ikizere cyo kuzabivamo wuzuye, ukabisohokanamo umugisha, ufite ubuzima bwiza n’ubuhamya bufatika. Birashoboka ko utamenya ibizaba muri iki cyumweru, ariko icyo uzi neza gishoboka ni ukwatura mu kwizera ukemeza ko ugomba kugira icyumweru kiza cyane.
Ibyiringiro Bibiliya igaragaza, ntiyerekana ko umuntu akwiye kuvuga ngo” Ndabikeka” ahubwo Bibiliya itwereka ko ibyiringiro nyabyo byatura ngo” Ndabizi neza”. Niyo mpamvu ukwiriye kugira ibyiringiro byuzuye ko ugomba kubona ibyiza mu nzira zawe kuko wowe utameze nk’abisi. Uri umwana w’Imana, umucunguzi wawe akwitayeho. Ijambo ry’Imana rirakubwira ko hari ingabo z’abamarayika nyinshi zibereho kukurwanirira no kukurinda kurata izo izabadayimoni zihagurukira kukurwanya.
Indi mpamvu ugomba kwizera ko hari ibyiza mu nzira zawe ni uko uri muri wowe arakomeye kurusha uri muri bo. Yohana 4:4.


text:
Umuyobozi w’Akarere ka Kicukiro, Dr Nyirahabimana Jeanne yashimiye ku mugaragaro amatorero n’Amadini akorera mu Karere ka Kicukiro uruhare rwayo mu guteza imbere ibikorwa n’abaturage batuye muri Kicukiro. Ibi yabibashimiye kuri uyu wa gatandatu tariki ya 30/12/2017 mu giterane cyiswe “Kicukiro Shima Imana” cyabereye kuri stade ya IPRC Kicukiro.
Iki giterane cyari kigamije gushima Imana, kwishimira ibyagezweho mu Karere ka Kicukiro no kwerekana ibiteganyijwe muri uyu mwaka w’ingengo y’imari wa 2017/2018.
Iki gitarane cyitabiriwe n’Umuyobozi w’Umujyi wa Kigali Pascal Nyamulinda, Umuyobozi w’Umujyi wa Kigali wungirije ushinzwe imibereho myiza Madamu Patricia Muhongerwa, Dr. Rev. Rutayisire Antoine n’Abandi bashumba b’amatorero, uhagarariye Idini ya Islamu mu Karere ka Kicukiro, Abaririmbyi n’Abandi bayobozi n’abakozi mu nzego zitandukanye.
Umuyobozi w’Akarere ka Kicukiro, Dr Nyirahabimana Jeanne yashimiye abanyamadini ibikorwa byiza bakora biteza imbere abaturage. Yagize ati “Hari byinshi twakoze n’umusaruro twagezeho ku bufatanye bwa benshi kandi nk’abizera Imana twizera ko ari yo yabidushoboje. Twafatanyije n’amatorero n’amadini akorera mu Karere ka Kicukiro mu bikorwa binyuranye. Twafatanyijen’inzego za leta n’Umujyi wa Kigali, abikorera n’abaturage. Ni ubufatanye twishimira kandi twifuza ko buzakomeza. Ni yo mpamvu twiyemeje ko buri mwaka tuzajya tugira igihe cyo guterana kugira ngo dushime Imana.”
Abitabiriye iki gitaramo bishimiye imikoranire myiza iri hagati y’ubuyobozi bw’igihugu n’Amadini n’Amatorero biyemeza gukomeza gutanga umusanzu wabo mu iterambere ry’Igihugu.
Pasiteri Antoine Rutayisire umuyobozi w’Itorero Anglican Paruwasi ya Remera, yibukije abayobozi b’amadini n’amatorero ko kugira amazina aremereye bitazahindura igihugu ahubwo ko bakwiye kwigisha ijambo ry’Imana ku bayoboke banabasaba gukora ibikorwa biteza imbere igihugu.
Yagize ati “Igihugu cyacu gifite inzozi; kirarota kuva mu bukene, amacakubiri no kuba igihugu cy’intangarugero, abazarotora izo nzozi bari hehe? Hari igihe twirebaho tugasaba ‘abakirisitu’ ngo ‘mugure ikimodoka gihenze,…Dufatane amaboko turote inzozi tubwire Imana tuzirotore.”
Bimwe mu bikorwa bikomeye byagezweho ku bufatanye n’amadini n’amatorero birimo gutanga ubwisungane mu kwivuza ku batishoboye, kubaka no gusana inzu z’abatishoboye, kubaka amavomero rusange n’ibindi byatwaye asaga miliyoni 300 z’amafaranga y’u Rwanda.
Iki giterane gisoza umwaka kigahuza ubuyobozi n’amadini ni ubwambere kibaye mu Karere ka Kicukiro. Abayobozi bemeje ko kizajya kiba buri mpera y’umwaka y’Umwaka hagamijwe gushima Imana no kuzamura ubufatanye n’amadini n’amatorero.


text:
Menya byinshi utaruzi ku bihebwe by’ Inda y’ abagore( Gutwita)
Yanditswe na Imanishimwe Dieudonne December 9, 2016
Inda y’abagore ibarwa kuva ku munsi wa nyuma aherukira mu mihango ikarangira abyaye. Muri rusange, umugore atwita igihe kingana n’ibyumweru 40. Iki gihe kikaba kigabanyijemo ibihembwe bitatu. Muri ibi bihembwe […]
Inda y’abagore ibarwa kuva ku munsi wa nyuma aherukira mu mihango ikarangira abyaye. Muri rusange, umugore atwita igihe kingana n’ibyumweru 40. Iki gihe kikaba kigabanyijemo ibihembwe bitatu. Muri ibi bihembwe umwana ndetse na nyika bakaba bagira impinduka nyinshi zitandukanye, dore zimwe muri izo mpinduka:
Mu gihembwe cya mbere
Igihembwe cya mbere gitangirana n’umunsi wa nyuma umugore yaboneyeho imihango kikarangira ku cyumwe cya 12. Muri iki gihe, umubiri w’umugore ugira impinduka zidasanzwe bitewe n’ihindagurika ry’imwe mu misemburo ye. Ibi bikaba bimugiraho ibimenyetso atari atuwe afite, kubura imihango kikaba ari cyo kimenyetso kimwereka ko yaba yarasamye. Ibi bigashobora gujyanirana n’umunaniro mwinshi, guhurwa ibiryo bimwe na bimwe, kuribwa amabere no gushaka kunyara cyane. Mu byumweru bine bibanza, umwana we aba yaratangiye kuremwa, kugeza ku munsi wa 28, ubwonko bwe buba bwaratangiye kwikora, aho amaboko azamera haba harishushanyije ndetse n’umutima uba waratangiye gutera.
Mu byumweru umunani, amaguru n’amaboko biba byarakuze, inoki n’amano biba bihari, umutima utera ku muvuduko udahindagurika, imyanya ndagagitsina iba igaragara, amaso ari mu gahanga imbere ku buryo aba afite isura nk’iy’umuntu. Mu byumweru 12, imyanya ndangagitsina iba yaritandukanije ku buryo wamenya niba ari umuhungu cyangwa umukobwa. Imikaya ndetse n’imyakura y’ubwonko biba bitangiye gukorana ku buryo aba ashobora gufunga igipfunsi. Muri iki gihe ingohe z’umwana zifunga amaso kugeza ku cyumweru cya 28,umutwe w’umwana ugatangira gukura buhoro buhoro.
Mu gihembwe cya kabiri
Igihembwe cya kabiri gihera ku cyumweru cya 13 kikageza ku cyumweru 28. Muri iki gihembwe, umugore yumva aguwe neza ugereranyije n’icya mbere. Ahangaha, inda y’umugore itangira kubyimba ndetse n’uruhu rugatangira guhinduka.
Ni muri iki gihembwe umugore atangira kumva umwana yikinagura mu nda, ari byo bita ngo inda iba irimo yonka. Kubera ko umwana aba arimo gukura vuba, umugore atangira kuribwa umugongo, inyama zo mu mayasha zigatangira kwikwedura, inda n’amabere bigakura, uruhu rwo ku moko rukaba umukara kurushaho n’umurongo w’umukara ukishushanya hagati ku nda. Muri iki gihe, umwana na we aba yarakomeje gukura kuko kugeza ku cyumweru cya 16 amagufwa aba yarikoze, imikaya n’uruhu biba bihari ndetse n’umwanda w’umwana uba waratangiye kwikora mu mara ye.
Muri iki gihe umwana aba yaratangiye konka intoki ze. Mu cyumweru cya 24 umusokoro wo mu magufwa utangira gukora insoro z’amaraso, umusatsi utangira kumera, ibihaha biba bihari ariko bidakora ndetse umwana aba ashobora gusinzira no gukanguka. Iyo umwana ari umuhungu, amabya atangira kumanuka yaba ari umukobwa nyababyeyi iba iri aho igomba kuba.
Mu gihembwe cya gatatu
Igihembwe cya gatatu gihera ku cyumweru cya 29 kikageza ku cyumweru cya 40. Muri iki gihembwe, umugore atangira kunanirwa, inda igakura kurushaho, guhumeka bigatangira kumugora. Ibi bigaterwa n’uko umwana agenda akura cyane agatangira kubyiga inyama zo mu nda, akabyimba ubugombambari ndetse n’ikirungurira nti kimworohere,amabere atangira kuzamo ibintu bimeze nk’amazi ndetse n’ibitotsi bigatangira kubura. Kubera ko igihe cyo kubyara kiba cyegereje, nyababyeyi iramanuka ndetse n’inkondo y’umura ikorohera.
Umwana na we aba akiyongera, amagufwa yose aba yarikoze, ingohe zifunga zikanifungura ku buryo umwana aba ashobora kureba urumuri, imyunyu ngugu ikiyongera mu mubiri w’umwana, umwana aba yunguka ibiro vuba na vuba. Mu cyumweru cya 36, ibinure bitwikiriye uruhu rw’umwana biriyongera, ndetse n’ibyo mu mubiri bikaba byinshi bigatuma umwana aba munini ku buryo nta mwanya uhagije aba agifite wo kwinyagamburiramo. Umwana aba amaze kureshya na cm 45. Kuva ku cyumweru cya 37, umwana aba yavuka nta kibazo kuko ingingo ze zose ziba zishobora gukora neza zonyine. Umwana aba acuramye kuko aba yitegura kuvuka. Umwana akaba avukana ibiro 2,5 kugeza ku biro 4 muri rusange, uretse ko bishobora kujya munsi cyangwa se bikajya hejuru.
IBYIRINGIRO.RW


text:
Bosco nshuti na kingdom Ministries bagiye guhurira mu giterane bise “umugoroba wo kuramya Imana ”.
Yanditswe na usanzumuhire Laurent August 25, 2017
kuri iki cyumweru tariki 27 Kanama 2017 ku cyicaro cy’Itorero Assemblee de Dieu Kimihurura, hagiye kubera umugoroba wo kuramya Imana . umuryango ugize agakiza wateguye igiterane cyo kuramya Imana kikaba […]
kuri iki cyumweru tariki 27 Kanama 2017 ku cyicaro cy’Itorero Assemblee de Dieu Kimihurura, hagiye kubera umugoroba wo kuramya Imana .
umuryango ugize agakiza wateguye igiterane cyo kuramya Imana kikaba kidaheje abantu bose dore ko uyu mugoroba ubaye incuro nyinshi ukitabirwa n’ abantu benshi baba baturutse mu matorero atandukanye .
umuyobozi w, agakiza akaba kandi n’ u,umuyobozi w’ umuryango w’ ivugabutumwa wo gushaka no gukiza icyazimiye pasiteri Habyarimana Desire yemeza ko iyi ari imwe muri gahunda bategurira abakristo muri rusange kugira ngo barusheho kugira umwanya wo gusabana n’Imana. Akomeza avuga Ministeri ahagarariye idashingiye ku idini runaka ahubwo ko ikorana n’amatorero atandukanye mu ntego zawo zo kwamamaza ubutumwa bwiza kimwe n’ibindi bikorwa byawo binyuranye.
uyu mugoroba wo kuramya Imana uzitabirwa n’abaririmbyi nka Kingdom Ministries yamenyekanye mu ndirimbo ‘’Nzamuhimbaza’’ yakunzwe n’abantu benshi ikanakoreshwa mu bitaramo bitandukanye, Bosco Nshuti ndetse n’Itsinda ry’Abaramyi ‘’Agakiza Worshipteam.’’ Kuva iyi Ministeri y’Ivugabutumwa (SSHM) hamwe n’abakunzi b’Agakiza.org batangira gutegura bene ibi bikorwa byagiye bibera benshi umugisha bitewe no guhemburwa n’ibihe byiza bahabonera.
Laurent N. // IBYIRINGIRO.RW


text:
Niba Ibi bikurikira ubizi cyangwa ukaba wabibonye ku mukobwa ntuzigere wibeshya ngo uryamane nawe kuko ushobora guhuriramo n’ibibazo byinshi, ubuzima bwawe bwose bukajya mu kaga kubera uwo mukobwa.
Niba Ibi bikurikira ubizi cyangwa ukaba wabibonye ku mukobwa ntuzigere wibeshya ngo uryamane nawe kuko ushobora guhuriramo n’ibibazo byinshi, ubuzima bwawe bwose bukajya mu kaga kubera uwo mukobwa.
Gukora imibonano mpuzabitsina igihe cyose utarashaka ugomba kubyirinda ariko niba kwirinda bikunaniye, toranya umukobwa ukwiye.
Dore abakobwa ugomba kugendera kure ugakora ibishoboka byose ukirinda kuryamana nabo:
1. Umukobwa wigurisha: Hari impamvu 3 z’ingenzi ugomba kwirinda kuryamana n’umukobwa wigurisha. Iya mbere n’uko ashobora kukwigisha imico mibi akaba yanakwanduza indwara zandurira mu mibonano mpuzabitsina.
Iya kabiri n’uko ashobora kukuryohereza kuburyo kuzubaka urugo rwawe bikunanira kubera uwo washatse atakuryohereza nk’uko uwo mukobwa abikora, bikaba byatuma uta urugo rwawe ukamwirukaho. Impamvu ya gatatu n’uko umukobwa wigurisha ashobora no kugutega imitego ituma mubyarana ukaba wanamugira umugore, ukazabyicuza ubuzima bwose.
2. Umukobwa ubikwisabiye: Mukundana nta kibazo, ariko niba umukobwa mudakundana agusabye ko mwaryamana uzamuhungire kure kuko ashobora kuba afite impamvu ze bwite zatumye agutega uwo mutego.
3. Umukobwa wasinze: Kuryamana n’umukobwa wasinze ni amakosa akomeye cyane, kuko ashobora kuba yabikwemereye kubera ibiyobyabwenge yanyweye, byamushiramo akisubira akagufata nk’aho wamufatiranye bikaba byamutera agahinda ku mutima nk’aho wamufashe kungufu. Uzabyirinde kuko ashobora kukubera umwanzi kugeza avuye ku isi.
Ibitekerezo
Bireke sibyiza Kanda hano umusubize
uwiteguye kugiri nama azirinde kunsesereza ndabiginze narababajwe bihagije 0725522525 ndabashimiye Kanda hano umusubize
mwiriwe ndumumama mfite imyak 29 nakunze umusore nziko nawe ankunda twamaze igihe dukundana yajekuntera inda mubwirako twite mubyukuri naze ikosa mukunda byaburundu naramwizeraga cyane none arikunyaka umwana ariko hagataho mbereyuko tumenyana narimfite umwana nabyaye bintunguye ntarakunda niwe nigiyeho gukunda mwimariramo karahava Ubu umwana agize imyaka3 ise ntamfasha ukobikwiye ngo haruhubukene ngo ariko mumuhaye niyabura uko abaho gusa numva gukunda atakiribyage narakanzwe murukundo numva nzarera abana bage nimugire inama nkoriki KO bitankundira gutanga urwibutso rwubuzima bwage murakoze Kanda hano umusubize
Mubyeyi mwiza wahuye ningorane zurukundo,Rero uracarimuto abokuguhoza turibenshi! Uzirinde Wekuzongera Guhuka Ugukunda Arahari.NB abana ntuzabatange. Kanda hano umusubize
Mubyeyi mwiza wahuye ningorane zurukundo,Rero uracarimuto abokuguhoza turibenshi! Uzirinde Wekuzongera Guhuka Ugukunda Arahari.NB abana ntuzabatange. Kanda hano umusubize
Ndi muri kongo imasisi uwo muhungu urebye ntiyagukundaga ahubgo haribindi yakundaga.. gusa njewe ndamugaye cyane. arinaha imasisi hazwi cyane nko mugisuma kugira ngwahabge uwo mwana yatanga 500$ murakoze Kanda hano umusubize
Jew byarambayeho narongoy umusinz aramgij ankorera agasha uwukeney kumeny ibyoyankorey yahamagara kuriz numbes 0780472593 And 0787303640 Murakoze!! Kanda hano umusubize
mukomeze mwifate yesaraje juhemba abifashe Kanda hano umusubize
Wowe mukobwa w'imyaka 17,uracyari muto cyane, komeza urinde ubusugi bwawe. Kandi n'ubwo abantu twafashe ubusambanyi nk'aho ari ambiance, Imana ikibara nk'icyaha. Kanda hano umusubize
Abakobwa ngaba baba rikwihesha agaciro gake Kanda hano umusubize
Njewe nkeneye uwo twarushingana ndumusore wi myaka 22 ungeneye wanshakira kuri +243844072491 +243840254366 Kanda hano umusubize
witwande uri mukihe gihugu wifuza ufite ingahe tubwire tukuragire 0782575558 hamagara Kanda hano umusubize
Umva musore nitwa tumaini joseph nd'imasisi wowe ur'igoma ndagira ngo unshakire akazi nkak'ubugarde nakandi gasa nako ukeneye kunsubiza wahamagara kuri 0842459959cyangwa 0810664266 mbaye mbashimiye kandi umukunzi uzamubona. Kanda hano umusubize
umukobwa ushaka imboro mpamagara 0780324435 Kanda hano umusubize
icyo gitsina urikwamamaza kizacikasha nakazi kawe Kanda hano umusubize
Ihangane unyakure kuko nanje ndagukeneye ndi igoma muri congo Kanda hano umusubize
Unshakire uriyi nimero 0844072491 Kanda hano umusubize
ge niyemeje kuyiguha Kanda hano umusubize
Ukayimuhagt Kanda hano umusubize
Muvandimwe mbere ya byose amahoro y'Imana abane nawe! nagiraga ngo nkwibutse ko uwiyishe ntaririrwa niko abanyarwanda bavuga! kandi ubupfura buba mu nda, haranira guhesha inda wavuyemo icyubahiro hanyuma umenye amagambo avugirwa ku mbuga nkoranyambaga nayo uvugira mu mutima wawe ukirinda ko yandikwa n'amaboko yawe cyangwa ngo asesekare ku rurimi rwawe ...NIZERE KO UBUTAHA UZABA WABAYE UMWANA MWIZA Kanda hano umusubize
Muvandimwe mbere ya byose amahoro y'Imana abane nawe! nagiraga ngo nkwibutse ko uwiyishe ntaririrwa niko abanyarwanda bavuga! kandi ubupfura buba mu nda, haranira guhesha inda wavuyemo icyubahiro hanyuma umenye amagambo avugirwa ku mbuga nkoranyambaga nayo uvugira mu mutima wawe ukirinda ko yandikwa n'amaboko yawe cyangwa ngo asesekare ku rurimi rwawe ...NIZERE KO UBUTAHA UZABA WABAYE UMWANA MWIZA Kanda hano umusubize
ihangane igihe nikigera uzabibona Kanda hano umusubize
Inama nagira buri wese n'uko gusambana ari icyaha cy'umwaku. mwikinisha iryo shyano kuko wabyanga wabikunda ingaruka z'icyaha ni urupfu. abasambanyi ni nkibihu bitagira amazi kandi imbabazi Uwiteka aziha buri wese kuko ari Data wa twese ariko uwinangira azabona ishyano Kanda hano umusubize
Nukuri njye nawe turemeranya. Ubusambanyi icyambere nicyaha.ikindi kirenze byose gikorerwa imbere mumubiri kdi ijambo ryimana rimbwira neza riti imibiri yacu ninsengero zuwiteka ubwo rero iyo usambanye uba uri kwanduza inzu yuwiteka.nibyo koko imana iracyari kuntebe yimbabazi ese umunsi yayihagurutseho abanyabyaha byumwihariko abasambanyi muzajyahe? Twubahe imana twubahirize namategeko yayo twirinde kwitwara nkabantu bikigihe twubahishe uwiteka imana isumba byose.Amen Kanda hano umusubize
Nukuri Imana Ninyambaraga Niyo Mpamvu Itubwira Iti Imibiriyanyu Nisengero Reka Twirinde Ubusamba Nyipe! Kanda hano umusubize
ndashaka inshuti ifite gahunda yumukobwa mumfashe Kanda hano umusubize
abakobwa turahari Kanda hano umusubize
Abakobwa muri he? Kanda hano umusubize
Ukeneye umusore mwiza wanshaka kuri telephnone +243844072491 - +243840254366. Kanda hano umusubize
Njewe ngeneye umukobwa wi myaka 20 ubikeneye wanshakira kuri telephone +243844072491 +243840254366 Kanda hano umusubize
NIBYIZA KUBIKORA RIKO KUBIREKA BIKABABYIZA KURUSHAHO Kanda hano umusubize
Gsa Biragoye Kwigisha Abiyiminsi Ushakakumenya Ingarukambi zivamo Wambaza 0736220453 Kanda hano umusubize
nagedunva,bitababyababyizatugiye,turongor,burubonetsewese. Kanda hano umusubize
Nibyo,kabisa. Kanda hano umusubize
Cyangwamunshakire Uzi kurongora amasugi bigirinzira utababaza akenshi ngewe ngira nubwoba mbanunva ntanabikora Kanda hano umusubize
Impa number zawe bb Kanda hano umusubize
+8196687591 ndi hano Ottawa gusa nkunda inama ziva hano kumurasire muzanshakire umukobwa mwiza ufite gahunda tuganire Kanda hano umusubize
Ubwo urumva ku myaka yawe 17 kuba ukiri isugi waracikanwe rero ku buryo uje gushaka ukurongora hano?? Humura uracyari muto uzabikora ubizinukwe igihe cyawe nikigera gusa witonde!! Kanda hano umusubize
abantu bakwiriye kwirinda ubusambanyi ariko ntabwo buri murubyiruko gusa turasaba ko mwazadusabanurira nokubunaste ingo uburyo umugore ufite umugabo agushaste wamwirinda cg umugabo ufite umugore wabyirwaramo Kanda hano umusubize
Wanshatse kubyiyiziho Kanda hano umusubize
Whatsapp 0725392836 nyandikira Kanda hano umusubize
Mungirinama Kanda hano umusubize
Mpamagara kur 0722482167 nguhe ubufasa sicyo? Kanda hano umusubize
Ndimukobwa wimyaka17 kugezananubu ntamuhungu ndaryamananawebavugako bibabaza esekoko birababaza cyangwa namabeshyo esekombanumva mbishaka nzabigirente mungirinama Kanda hano umusubize
mukobwa nakugira inama yogukomeza ubusugi bwawe kugirango batazaguswera ugahita uraruka bikakuviramo kuba indaya Kanda hano umusubize
Icyiza Nukwihangana Ukabuzigama.Kugeza Ah Uzarushinga Kuko Ntaciza Kirimo. Kanda hano umusubize
uzampamagare kuri 0788295479 kugire inama Kanda hano umusubize
Uzabikore igihe kigeze washatse umugabo Kanda hano umusubize
Nk'uko warinze ubusugi bwawe komeza uburinde kugeza ubonye uwo imana yakugeneye,naho kwiyumvamo ko ushaka imibonano ni ikimenyetso cy'uko uri muzima.uzampamagare 0783162129 or 0728162120 Kanda hano umusubize
Uzaze unyihere Kanda hano umusubize
yego nzaguha Kanda hano umusubize
Mwana muto komeza wifate ubutirekura kugeza igihe cyawe kigeze cyo gushaka bizaguha amahoro nokunyurwa nurugo rwawe nibishoboka umpamagare nguhe ubuhamya nawe ukabusangiza abandi 0728246000 Kanda hano umusubize
Irari ryoye kukurusha imbaraga uzabona uwawe kandi ntuzahomba Kanda hano umusubize
Inama nakujyira nukwihangana ucyifata kuko ashoborakubikora bikakujyiraho ingaruka. Kanda hano umusubize
Unyakure kuriyi number +243844072491 +243840254366 Kanda hano umusubize
Unyakure kuriyi number 243844072491 243840254366 Kanda hano umusubize
BIRABABAZA IYO ATARI UMUGABO WAWE BWITE. KUKO UGOMBA KWICHUZA NYUMA.NI BYIZA KURINDIRA UGASHAKA UWAWE BITYO UKANEZERWA UKISHIMIRA URUGO RWAWE MUKOBWA MWIZA. Kanda hano umusubize
UZANSHAKE NKURONGORE EREGA NDAKAZE NTAMAMVUYO KWIFUZA Kanda hano umusubize
nabigukorera sawa gusa ndubatse Kanda hano umusubize
Sha ihangane uracyari muto Kanda hano umusubize
abakobwa nkabangaba budya ukuri abasore baribakwi kubirinda kubelako bakandura vuba Kanda hano umusubize
Turabakunda Cyan Komerezaho Muduhe Kanda hano umusubize
Igikwiye kurushaho nugutegereza uwo muzarwubakana Kanda hano umusubize
Esubundi Tudatinye Ibyo Birwara Ntidukwiye Gutinya Icyaha?Umuntu Upfanye Icyaha Agendana Indwara Idateze Gukira! Kanda hano umusubize
sivyiza gukora ivyobintu sivyiza Kanda hano umusubize


text:
2.1 Imana ni yo sôoko y’urukundo
Rukuruzi iba hagati y’umugabo n’umugore yashatswe n’Imana kugira ngo bombi buzuzanye, bakomeze umurimo wo kurema (Intg 1, 28). Iyo rukuruzi rero si urukundo, ni irari, kandi n’inyamaswa zirarigira. Iyo umaze gukura, usanga hari byinshi wakundira umuntu: imvugo ye, ubwitonzi bwe, inseko ye, imico ye, ubwenge bwe, inama ze, umwete n’ibindi. Ibyo byose bigukundisha umuntu ukumva mwakwibanira. Iyo rukuruzi ikujyana ku mukunzi wawe, ukishimira imigirire ye, umuntu yayihawe n’Uwamuhanze.
Imana ni urukundo kandi yaremye muntu mu ishusho yayo (Intg 1, 27). Bityo rero imuhamagarira gukunda. Ni yo mpamvu Intumwa Yohani itwibutsa ko “urukundo rukomoka ku Mana, kandi ko umuntu wese ukunda aba yarabyawe n’Imana” (1 Yh 4, 4). Imana yamuhaye kamere yo gukunda. Umuntu ni uzi gukunda. Kugira ngo umuntu amenye urukundo, Imana yamuremye ari umugabo n’umugore umwe yifuza kubana n’undi, kandi yishimiye kumwiyegurira mu bwubahane bwuzuye. Urwo rukundo rero ni isôoko y’ubuzima kuko muri rwo hazakomoka abandi bantu nabo bazakomeza urwo rukundo no kororoka.
Urukundo rw’umugabo n’umugore rugomba kurenga amarangamutima rugasa n’urw’Imana idukunda atari uko turi beza ahubwo kuko yaturemye. Umugabo n’umugore bageze kuri urwo rukundo, ubutane bwaba buke, ahubwo bakarushaho kwihanganirana, kwakira undi mu ntege nke ze. Nyamara kenshi urukundo rwa muntu usanga rushingiye ku nyungu aho gusa n’isôoko yarwo. Gukunda mugenzi wawe rero si ukumukundira gusa ibyo akora, uko asa, inkomoko ye, ndetse n’imico ye, kuko ibyo byose bishobora guhinduka. Urukundo nyarwo ni urushingiye ku ishusho Imana yamuremanye. Bitari ibyo uzakunda umugore/umugabo nk’uko ukunda umupira, inzoga, inyama n’ibindi. Ushishoje usanga urukundo nk’urwo rushingiye ku nyungu, ku bwikunde kuko ushobora kujya kureba umupira waba mubi ukitahira, inzoga nazo ushobora kuzivaho, inyama ukazihurwa; nyamara Imana itegeka umugabo gukunda umugore we akaramata (Mt 19,6). Ikintu/ibintu tugomba kubikundira akamaro bidufitiye naho umuntu tukamukundira ko ari ishusho y’Imana; ukundiye umuntu akamaro agufitiye si we waba ukunze ni wowe uba wikunze muri we, ku buryo ibyo umukundamo ubibuze umwanga. Urwo rukundo bamwe barugereranya n’urwo ushobora gukunda ibirayi,... kuko iyo umaze kubirya biba bimaze akabyo”. Urukundo rugomba kugira imizi ruba ruhagazeho kugira ngo rurambe kandi rutaba ubwikunde.
2.2 Ishingiro ry’urukundo
Ishingiro rya mbere ry’urukundo rw’abashakanye ni ukumenyana. Kuba muziranye, uzi igishimisha n’ikirakaza mugenzi wawe, icyo akunda n’icyo yanga, ikimurakaza n’ikimushimisha, bituma umenya uko umufata; mukoroherana mu mubano wanyu, bityo umwe akabera undi isôoko y’ibyishimo.
Ishingiro rya kabiri ni ukubahana.Kubaha umuntu ni ukumwakira uko ari. Umugabo n’umugore bashobora gutandukanira kuri byinshi: ku mu biri, ku mutima, ku ngufu, ku matwara, ku muryango muvukamo, ku burere, ku mashuri mwize n’ibindi, guha agaciro iyo shusho y’Imana, bikabatera kwakira undi mu byiza yifitemo no kwihanganira urunturuntu rwe.
Ishingiro rya gatatu ni ukwizerana: Kwizera ni ukwiyumvamo ko uwo mwashakanye akwifuriza icyiza, amahirwe, ko aho utari aba ahakubereye. Kwizerana bikuraho urwikekwe, bikabatera kubwirana ukuri, urukundo rw’abashakanye rukarushaho kwiyongera.
2.3 Ibikomeza urukundo rw’abashakanye: kunaguura urukundo rw’abashakanye
Urukundo rugomba guhora runaguurwa. Ubundi banaguura isuka, ishoka, … kugira ngo yongere igire ubugi. Urukundo na rwo rushobora kugimba, gusaza kubera impamvu: ubuhemu, akazi, uburyo uyu n’uyu akoresha amafranga, yitwara, ibyo umuntu akunda nk’imikino, amashyirahamwe, imico idahuye, ubukene, ubukire, … Ibikomeza cyangwa ibinaguura urukundo bikaba:
- Gufashanya mu guteza imbere urugo, mu kujijurana, mu kuba abakristu
- Kwitanaho umwe ku wundi: kwita ku muntu ni ukwirinda ic yamugirira nabi, ukihata icyimuteza imbere, ikimufasha. Ikibibangamira ni ukwikunda, ukanyurwa no kwishimisha wenyine.
- Kwibuka undi: kumuzirikana ntumurenze icyiza n’iyo cyaba gito.
- Kwiyoroshya: ari umugabo, ari umugore bombi ntawukwiye kwishyira hejuru, ngo yirate akamaro afitiye undi. Kwiyoroshya bisaba kwihangana, korohera undi kuko mudateye kimwe, mudashobora bimwe, mutareba kimwe, mutaremye kimwe. Kwiyoroshya ni ukubabarira byose, ukaakira buri wese mu byiza no mu bibi bye kubera ko ari umuntu nkawe, ukamukosora mu cyubahiro. Uwicisha bugufi bituma atirata imbaraga, ubukungu, ibintu, icyubahiro, inkomoko, ubwenge n’ibindi afite, ahubwo bikamutera guca bugufi no kwemera gukosorwa igihe bibaye ngombwa.
- Gusengera hamwe: gusenga bituma abashakanye bumva ko bose baciye bugufi, ku buriumwe abashobara gucumura kandi ko bakeneye imbabazi n’imbaraga za Roho Mutagatifu. Usenga mu kuri, aca bugufi, akumva ko ibyo yifuza ko mugenzi we amugirira asabwa kubimuhamo urugero (Mt 7, 12a) kandi ko ibyaha bye abibabarirwa mu rugero ababarira mugenzi we (Mt 6, 12). Urugo rusengera hamwe rwihanganira ibibi, imvura iragwa imivu igatemba, ariko ntirusenyuke kuko ruba rwubatse ku rutare,Imana (Mt 7, 25), rukaba inshingiro n’irango rya Kiliziya (Eccclesia domus), rukabyara kandi rukarere Imana. Aha ni ho hazaturuka wa muco w’uko umugabo apfukama umugore we akamuha umugisha amuramburira ibiganza ku mutwe, n’umugabo akamuha umugisha abigenza atyo, bombi bagaha umugisha abana, n’abana bagaha bakaramburira ibiganza ku mutwe w’ababyeyi babo babasabira umugisha. Ibi rero ntibikwiye gutera isoni: niba dusabira umugisha amufunguro, tukawusabira amatungo yacu, mu kiliziya tukawifurizanya, kuki tutawifuriza abo mu rugo? Ikibabaje ni uko hari abagabo bitwara nk’ibisimba, intare batinya mu rugo rwabo! Ibi rero bigasaba kubanirana mu kuri no mu bwicishe bugufi.
2.4 Ibyangiza urukundo rw’abashakanye
2.4.1 Impamvu zisenya urugo zituruka kuri bombi
-Uburere buke: uwarezwe neza amenya igikwiye, buri kintu mu mwanya wacyo; akitsinda, ntiyihutire kuvuga kandi ntahore ajunjamye.
-Ubunebwe:umugabo/umugore udakorera urugo rwe arasuzugurwa. Urugo rwubakwa no gushirika ubute kuri buri wese.
-Kutubaha ababyeyi b’uwo mwashakanye: Kubaha ni uburere busabwa buri wese, cyane cyane kubaha abakuru. Ikindi kandi, muri Afurika turacyakomeye ku muryango mugari w’aho tuvuka, ku bavadimwe, ku baturanyi ndetse no kwakira abashyitsi. Umugabo/umugore asabwa kubaha abamusanze cyane cyane abo yashatsemo, n’iyo bitashimisha uwo bashakanye, ubwo ni bwo burere, ni wo muco w’umunyarwanda. N’iyo waba udafite icyo umuha, umutima mwiza urahagije. Ese ntibavuga ko wakira abashyitsi ukazakira n’abamalayika [Soma inkuru ya Abrahamu yakira abagabo batatu (Intg 18, 1-15)]. Umukobwa gito yakakira nabi n’uwashoboraga kuzamubera umuranga, umugabo.
-Gusinda: Gusinda ni ishyano kuri buri wese bikaba agahomamunwa kuri nyampinga kuko atahwa n’ibishwi n’ibisiga. Uretse no kwiyandarika, gusinda bikurura ubukene, kuvuga ibyo utagombye kuvuga, intonganya, guta igihe no gusuzugurwa.
2.4.2 Ibyangiza urukundo biturutse ku mugabo
-Gukabya ubutegetsi: N’ubwo amategeko n’umuco byemeza ko umugabo ari umutware w’urugo, umugabo ntakwiye kubona umugore we nk’umuja cyangwa umukozi, ahubwo ni umujyanama we wa mbere, ni igufa ryo mu magufa ye, ni urubavu rwe (Intg 2, 20-24), kandi ntawanga cyangwa ngo agirire nabi umubiri we (Ef 5, 28). Bityo azirinda kumugerera, kumuhoza ku nkeke, kumwima ijambo mu bikorwa no mu mishinga y’urugo. Hari abagabo bagera ibyo kurya, akaba aribo bamenya ibyaraye,amaseri yasigaye ku gitoki, bakagera n’aho babuza abagore babo kugira uwo batiza ishoka, umuhoro ndetse no gutanga umuriro (gutiza ikibiriti). Urugo nk’uru ntirutera imbere uko byakagombye kuko umugore aho ategereje amabwiriza y’umugabo, rimwe na rimwe agohora yijujuta kandi wêenda arusha umugabo kujijuka n’ibakwe, nyamugabo akigirisha nkâna cyangwa se abitewe n’ubujiji ngo umugore we ko amwicisha akazi. Gutegeka nyako rero ni uguteza imbere abo uyobora, si ukubatsikamira; Yezu atwigisha ko ushaka kuba mukuru, ajye aba umugaragu wa bose; akabiduhamo urugero yoza Intumwa ze ibirenge, ati “namwe mugende mukore nkanjye (Yh 13, 5-16). Habaho ariko n’abagore bashobora kubangamira abagabo babo mu mibanire.
-Kwiharira umutungo: gukabya ubutegetsi bijyana no kwiharira ijambo cyangwa gufata ibyemezo bikomeye ntawugishije inama, agasongero kabyo kakaba kwiharira umutungo. Abagabo bamwe bibwira ko kuba abatware b’urugo bibaha uburenganzira bwo kwikanyiza. Nk’uko umugabo n’umugore basezerana kuba umwe (Mt 19, 6), n’umutungo w’urugo uba ari uwa bose, ntawuhejwemo cyangwa ngo aryamirwe, byose bigakorwa mu bworoherane no kumenya ko umugabo ariwe mutware w’urugo.
-kurarikira abandi bagore: Baâcaga umugani ngo”Imfizi ntiyimirwa” cyangwa ngo “Kurya bike ni ukubikena”, “Indyo imwe itera bwaki”, nyamara abashakanye ntawemerewe guca undi inyuma. Abagabo bamwe bibwira ko bo bemerewe gucikwa nyamara byagera kuri nyamugore, agakubitwa iza akabwana, niba atirukanwe, agakoshwa bwa kabiri. Ese niba wumva ko umugore wawe umusanganye n’undi mugabo ari ubutane cyangwa kumukosha, wowe wumwa umugore asanze usambana byakugendekera bite? Aho ntitwaguciira wa mugani ngo “Agahwa kari ku wundi karahandurika?” Ubudahemuka ni ngombwa kuri buri wese kandi ni isôoko y’amahôro, ibyishimo n’amajyambere.
2.4.2 Ibyangiza urukundo biturutse ku mugore
-Kutita ku mugabo: twabonye haruguru ko umugabo n’umugore buri umwe asabwe kwita ku wundi, agaharanira buri munsi ikimushimisha kurushaho. Kamere gabo ikenera ubwuzu n’urugwiro by’umugore. Umugore utazi kwita ku mugabo ngo amubere uburuhukiro,ashobora kwikururira abakeba, cyangwa umugabo akajya areba ibindi ahugiramo ngo bube bwira. Hari abagabo bivugira ko urugo rubi umuntu arucyurwamo n’ijoro, abandi ngo rurutwa na gereza. Mugore rero ngaho kundwakaza umugabo wawe, aho gutwarwa wese n’akazi cyangwa ku zindi shuguri. Gusa ibyo tuvuga ku mugore tubishishikariza na buri mugabo kuko ibyo ushaka ko abandi bakugirira ujya uba uwambere ubibagirira (Mt 7, 12).
-Ubucucu n’umwanda: Twongere twibutse ko ibisabwa umugore bisabwa n’umugabo. Cyera hari imvugo ngo “Bakosha badahanye”; umukobwa ugiye kurushinga agomba kuba aciye akenge. Ubwenge buvugwa aha si ubwo mu bitabo, ni ukumenya igikwiye. Umukobwa washyingiwe agomba kumenya ko yakuze, ntahiganwe n’umugabo we amakosa, amusiganya, ataha amajoro nta mpamvu ngo ngaha arahima umugabo we cyangwa ngo arigana abandi bagore (bananiye abagabo babo). Umukobwa wavuye iwabo agomba kumenya ko ntawushaka nka nyina bityo akubaka urwe yivuye inyuma.
Kubijyana n’isuku, umugore kubera imiterere ye karemano, asabwa kwita ku isuku ye n’iyi myambaro ye. Akita ku isuku y’urugo n’iy’abana ndetse n’iy’umugabo. Umugore ni we ucyesha urugo. Umwanda no kwandarika ibikoresho byo mu rugo birya/bibabaza umugabo kabone n’iyo akoze nk’aho atabibonye. Si byo se baca amarenga bati “Ukurusha umugore aba akurusha urugo”, cyangwa ngo “ Umugore ni mutima w’urugo”. Bagore rero ntimuzabe ba kirimwabo!
-Gusahura umutungo: Umugore ashobora kwishyiramo ko ejo, ejobundi nyamugabo yamusenda. Na we agatangira akikorera impamba, nyamugabo akibwira ngo afite mutima w’urugo na ho avomera mu rutete. Ese ubwo abivumbuye byacura iki? Niba ushaka kwizerwa, gukundwa nawe ugomba kubiramo uruhare! Mugore/mugabo ufite iyo ngeso, menya ko ubwiriza uwo mu mugongo kandi “umwera uturutse ibukuru bucya wakwiriye hose”.
-Agasuzuguro: Mu mubano w’abashakanye, ntawugomba gusuzugura undi. Umugore warezwe aba azi ko umugabo ariwe mutware w’urugo. Bityo akirinda gushyogoranya n’umugabo, ndetse yanasumbirizwa akanambira abana be ngo batazarerwa na mukeba cyangwa bakaba ba mayibobo ngo ngaha “ndi gabo”!. Agasuzuguro rero kamunga urukundo rw’abashakanye, gashyira gutana burundu, byanarimba umwe akahasiga ubuzima. Iyo bibaye ibyo, ushaka kubaka, yaba umugabo yaba umugore, acisha make; kandi ga ntarwubakwa rutagezwe umuhoro. Gusa umugabo wemeye gucisha make, abandi bagabo bavuga ko yarozwe, ariko ndumva kwirerera abana, ukirinda induru, biruta gushimwa mu kabari no bitaramo n’abagabo rimwe na rimwe ingo bananiwe zabo.
Mu kwanzura aka gace k’urukundo rw’ashakanye, twakwibutsa ko urukundo rw’umugabo, umugore n’abana rushushamwa n’urukundo rw’Imana Data, Imana mwana n’Imana Roho Mutagatifu (Ef 5, 21-24.28b). Urukundo nyarwo rujyana no kubabara kubera uwo ukunda, n’iyo yaba atabizi, nk’uko Pawulo Mutagatifu abitwigisha, agira ati: “ Urukundo rurihangana, rwitangira abandi, ntirugira ishyari; urukundo ntirwirarira,ntirwikuririza; ntacyo rukora kidahwitse, ntirurondera akari akarwo, ntirugira inzika; ntirwishimira akarengane, ahubwo ruhimbazwa n’ukuri. Urukundo rubabarira byose, rwemera byose, rwizera byose, rukihanganira byose. Urukundo ntiruteze gushira (1 Kor 13, 4-8)”.
UMUTWE WA GATATU: NIMWOROROKE, MAZE MUGWIRE, MWUZURE ISI (Intg 1, 22)
KUBYARA N’UBURERE
Kubyarira Imana no Kurerera Imana
Nimwororoke, maze mugwire, mwuzure isi (intg 1, 22). Iri tegeko ni ubutore n’ubutumwa Imana yahaye abashakanye. Urukundo rw’abashakanye rwera imbuto arizo bantu babakomokaho. Ese abantu bagomba kwibyarira uko babonye ngo “Habyarimana, Harerimana”?
Mu ruzinduko rwa gishumba Musenyeri Serviliyani NZAKAMWITA, Umushumba wa Diyosezi ya Byumba, yagiriye muri Paruwasi Nyagahanga, tariki ya 3 Gicurasi 2011, yibukije abari mu Ihuriro ry’ingo, ubutumwa n’ubutorwe bw’abashakanye, muri Santarali Kageyo, agira ati: «Mumenye ko mufite ubutore n’utumwa; ubutore bwanyu ni urukundo, ubutumwa bwanyu ni ugutanga ubuzima. Ntawukwigisha kurya ariko bakwigwisha kurya mu kinyabupfura, no kubyara nta wubikwigisha, n’agatsinda n’inyamaswa zirabyara, ariko ugomba kwiga kubyara wabitekerejeho. Mubyare mubishaka kandi mwabiteguye, mubyare abashobora kwiga no kuzagira aho batura».
3.1 Kubyarira Imana:
Nimwororoke, maze mugwire, mwuzure isi (intg 1, 22). Imana yasangije muntu ububasha bwayo bwo kurema imuha ubushobozi bwo kubyara. Ariko nk’uko tubizi, uburenganzira bujyana n’inshingano (les droits appellant les devoirs et inversement. Uburenganzira (droit) bwo kubyara bujyana n’umurimo utoroshye wo kurera (devoir). Imana ni urukundo koko (1Yh 4, 8.16). Yanze kwiharira ububasha bwo gutanga ubuzima, iha umugabo n’umugore ubushobozi bwo kubyara. Kubyara ni ugufatanya n’Imana kurema. Mu kubyara, ababyeyi bakomeza umurimo Imana yatangiye wo kurema, ariko basabwa guharanira kuraga igihugu abana b’ingirakamaro, aho kukiraga inzererezi n’imburamukoro. Abanyarwanda baca umugani ngo «uburere buruta ubuvuke». Ababyeyi rero bagomba guharanira kurera neza.
Mu kubyara, ababyeyi bongera umubare w’abana b’Imana; bakayirerera batoza abana babo Iyobokamana bakiri bato kandi babibahamo urugero. Bakabaherekeza mu kwitegura no guhabwa Amasakaramentu y’ibanze bakiri bato ariyo Batisimu, Ukarisitiya no Gukomezwa. Kubyarira Imana ni ugutoza abana umuco, ukabatoza kubaha no gukunda Imana, gusenga kandi kwitabira ibikorwa bya Kiliziya. Abantu ntibagomba rero kwibyarira uko babonye nk’amatungo ngo harerimana. Imana irafashwa, Imana igira aho imanira, ni cyo yaduhereye ubwenge.
Ikibazo cy’ubwiyongere bw’abaturage butajyanye n’ubwiyongere bw’umusaruro kigomba guhangayikisha buri wese, ariko kigacyemurwa mu buryo bunoze. Ababyeyi bagomba kubyara abo bashoboye kurera. Kiliziya mu kubafasha, yabashyiriyeho gahunda y’Ubusugire bw’ingo. Mu “busugire bw’ingo”, abashakanye biga ku kuboneza urubyaro bakoresheje uburyo Imana yashyize mu mubiri wabo no kunoza umubano hagati yabo. Mu kuboneza urubyaro , abayeyi bitabaza uburyo bwa kamere (méthodes naturelles) n’uburyo bwa bw’ubucurano (méthodes artifielles). Hano turibanda ku buryo bwa kamere.
3.2 UBURYO BWA KAMERE BWO GUTEGANYA IMBYARO
Uburyo bwa kamere buri mo ibyiciro bibiri
Uburyo bushingiye k’ukugenzura ibimenyetso by’uburumbuke n’ibitari iby’uburumbuke (Méthode d’auto-observation : MAO )
Uburyo bwose buri muri iki cyiciro bukoreshwa na buri mugore wese ugeze mu gihe cyo kubyara.
1) Uburyo bwo kugenzura ururenda : (méthode de la glaire cervicale )
Ururenda ni cyo kimenyetso kigaragaza uburumbuke umugore yigenzuraho.
2) Uburyo bwo gupima ubushyuhe fatizo bw’umubiri (Méthode de la température basale): Gupima ubushyuhe fatizo bw’umubiri bituma umugore amenya igihe cye cy’uburumbuke n’ikitari icy’uburumbuke. Urugero : mu gihe kitari icy’uburumbuke cya nyuma y’irekurwa ry’intanga ubushyuhe bw’umugore bwiyongeraho 0,2 kugeza 0,3 o C.
3) Uburyo bwo kugenzura imimerere y’inkondo y’umura (Méthode de la palpation du col utérin).
Mu gihe kitari ikisama inkondo y’umura iba ifunze naho mu gihe cy’isama iba ifunguye
4) Uburyo byo gupima ubushyuhe fatizo ugenzura ikindi kimenyetso (Méthode sympto-thermique )
Ushobora gupima ubushyuhe fatizo ukagenzura n’ururenda kugira ngo umenye neza niba uri mu gihe cy’uburumbuke .
5) Uburyo bw’iminsi ibiri (Méthode de deux jours)
Umugore ashobora kwibaza uko ameze mu minsi ibiri, uyu munsi n’ejo, igisubizo abonye ni cyo kimufasha kumenya niba ari mu burumbuke cyangwa atari mu burumbuke. Ikimenyetso kigenzurwa ni icy’amavangingo (Sécrétion ).
Uburyo bukoreshwa n’abujuje ibyangombwa busaba (méthode à critère d’élibilité : MCE )
6) Uburyo bwo konsa (Méthode de l’allaitement maternelle et de l’aménorrhée )
Ubu buryo bushingiye ku konsa hakurikijwe amategeko yo konsa iyo umusemburo ukora amashereka ari mwinshi mu maraso, bukoreshwa n’umugore wujuje ibyangombwa bikurikira :
- Kuba umwana atarengeje amezi icyenda
- Kuba nyina ataramukurira
- Kuba umwana atunzwe n’ibere rya nyina kandi yonka hakurikijwe amategeko yo konsa. Ayo mategeko ni aya :
-Gushyira umwana ku ibere akivuka
-Gutungisha umwana ibere ryonyine mu mezi atandatu ya mbere
-Iyo umwana agize amezi 6, ni ngombwa kumuha icyo anywa cyangwa icyo arya cyunganira ibere ariko akabanza konka agahumuza amabere
-Konsa umwana kugeza nibura ku myaka ibiri
-Guha umwana ibere kenshi, aho arishakiye hose haba ku manywa cyangwa nijoro
Konsa umwana niyo we cyangwa nyina yaba arwaye
-Kwirinda guhesha umwana ibyo kunywa umupira cyangwa kumuha udukinisho tunyunyuzwa
-Umubyeyi wonsa yihatira kunywa no kurya inyo yuzuye
7) Uburyo bw’iminsi idahinduka (Méthode des jours fixes)
- Bufasha umugore kumenya igihe cye cy’uburumbuke n’ikitari icy’ubumbuke yifashishije urunigi rw’ukwezi k’umugore
- Bukoreshwa n’abashakanye iyo bombi bemera kwifata mu minsi 12 ikurikiranye y’uburumbuke
- Kuba umugore afite ukwezi kudahinduka kuri hagati y’iminsi 26 – 32
8) Uburyo bwo kubara (Méthode de calcul)
- Bufasha umugore kumenya igihe cye cy’uburumbuke n’icyitari icy’uburumbuke
- Bukoreshwa n’abashakanye iyo umugore afite ukwezi kuringaniye 26 – 32, kuba yarakurikiranye ukwezi kwe mu gihe cy’amezi 6 akurikiranye
Ibibazo bishobora kuboneka
-Kutabyara : Ntawukwiye kubirenganyiriza undi. Abashakanye kandi ntibakwiye kwirukankira mu bapfumu ahubwo basabwa kugana abaganga, dore ko hari ibibazo byo muri urwo rwego bashobora gukosora. Igihe barubuze burundu bagomba kwihangana dore ko baba barasezeranye kubana akaramata (Mt 19, 6) haba mu bibi no mu byiza, kugeza gupfa.
- Kubyara igitsina kimwe : Kubyara igitsina kimwe ntibikwiyekuba impamvu yo gutoteza umugoredore ko ubushakashatsi bwagaragaje ko umugabo ariwe utanga igitsina, atariumugore nk’uko abagabobamwe bavuga. Igihe bibaye bityo basabwa kugana abaganga aho kujya mu bapfumu cyangwa gusubiranamo.
-Kubyara indahekana : Kubyara igitsina kimwe ntibikwiiye kuba impamvu yo gutoteza umugore dore ko ubushakashatsi bugaragaza ko umugabo ariwe utanga igitsina. Igihe bibaye bityo basabwa kugana abaganga aho kujya mu bapfumu cyangwa gusubiranamo.
3.2 Kurera Imana
«Uburere buruta ubuvuke», guha umwana uburere ni ukumwitaho ku mubiri bamuha ifunguro rikwiye, ku mutima bamutoza imyitwarire myiza n’ubumenyi kugira ngo azabashe kwibeshaho, no kuri roho bamutoza gusenga, bamuhesha Amasakaramentu. Igihesha ababyeyi ibyishimo ku Mana no ku bantu si uko babyaye ahubwo ni uko bareze neza. Guha abana umwanya wo kuganira n’ababyeyi ni byiza cyane kuko baca umugani ngo « Utaraganiriye na se ntamenya icyi sekuru yasize avuze ». Kubona umwanya wo kuganira n’abana bihura n’imbogamizi : akazi, amashuri, imyidagaduro, utubari, filime na televiziyo n’ibindi. Muri ibyo byose twavuga ko uburere bwa mbere ni imyifatire y’ababyeyi kuko « Mwene Samusure avukana isunzu ».
Kurera Imana ni ugutoza umwana kuba inyangamugayo muri byose ; ni ukumutoza kugira urukundo n’impuhwe ku bakene ; ni ukumutoza kwitangira imibereho myiza y’abaturage b’igihugu cye no kwitangira kwamamaza ubwami bw’Imana ; bityo kurera ni ugufatanya n’Imana gucungura kamere muntu.
3.2.1 Uburere bw’umwana butangira atarasamwa : Niba ushaka kubyara abazagirira igihugu akamaro, irinde gukora uwo murimo wasinze, umwana usamwe umwe mu babyeyi yasinze bimugiraho ingaruka ; ibiba byose kuri nyina bigira ingaruka nziza cyangwa mbi ku mwana, nk’uburakari, ibyishimo, umunaniro, agahinda.Turere abana b’inyangamugayo : urugo rwiza ni isôoko y’ubutagatifu
Uburere bwa mbere ni imico myiza y’ababyeyi ; umwana ubona iwabo batukana, barwana, basinda,… na we bishobora kumwokama ntatinye gutukana, gusinda no kurwana na bagenzi be. Abana bakenera ababyeyi babigishiriza mu ngiro kurusha mu magambo ; erega « uwiba ahetse aba bwiriza uwo mu mugongo », mutoze abana kuba intwari, mubatoze kwihangana, kwitsinda gukora no gutanga aho guhabwa, mubatoze kumvira no kubaha abandi, mwirinde ku batetesha.
Igiti kigororwa kikiri gito ; abana banyu mubatoze kumenya gutandukana ikibi n’icyiza, bakure bazi gushyira mu gaciro kugira ngo bazigirire akamaro, bakagirire Kiliziya n’igihungu.
3.3.2 Gufatanya n’abandi barezi : Ni byiza gufatanya n’abandi bagira uruhare mu burere bw’umwana wawe nk’abarimu, abakateshiste, abayobozi b’Imiryango y’urubyiruko umwana wawe abamo n’abandi ; ndetse uzamenye n’inshuti ze kuko umuntu akunda abo yibonamo yishimiye kandi bahuje ibibazo n’ibibashimisha. Abo bose ntugomba kwirengagiza ko bakurerera, ibyo baha umwana wawe bishobora kugira imbaraga kurusha ibyo umuha.
3.3.3 Uburere bwa gikristu
Ni ngombwa guhesha umwana Amasakramentu no kumutoza gusenga akiri muto. Batisimu ntikwiye kurenza amezi atandatu avutse, ntikwiye gutinzwa no kubona amafaranga cyangwa intwererano z’iminsi mikuru. Umwana ukivuka bamuhitiramo izina rya gikristu atari iry’amafiyeri, abakinnyi b’umupira cyangwa ba filimi, ahubwo ry’umutagatifu mushima amatwara n’ibikorwa kugira ngo mutoze umwana wanyu kumukurikiza. Umubyeyi we wa Batisimu byaba byiza atuye hafi kandi ashobora kumubonera umwanya wo ku mufasha kuba umukristu atari kubikinisha ngo naka muri inshuti gusa, ni umukire azabafasha iki na iki cyangwa izindi inyungu z’umuryango.
Umwana mumutoze ubutagatifu : Urugo rwiza ni ishuri ry’ubutagatifu, umwana akivuka kuko mwamuhawe n’Imana ni mumuragize Imana, ni mumwigishe amasengesho, gukora ikimenyetso cy’umusaraba, gusengera ifunguro no gusenga igihe agiye kuryama cyangwa abyutse. Mujye mutekerereza abana banyu udukuru two muri Bibiliya, mubatoze kwizihiza ibyumweru n’iminsi mikuru ikomeye ya Kiliziya ndetse n’uwa bazina we mutagatifu, mubatoze kugira impuhwe no gufasha bandi cyane cyane abakene, abishoboye muhe abana banyu ibyo bafashisha bagenzi babo bakennye, muzabarinde rwose imico mibi ishingiye ku kwironda n’ivangura iryo ariryo ryose : ubukungu, amoko, akarere, igitsina n’ibindi. Mujye mubasobanurira imihango mitagatifu nka Misa na seleburasiyo, ishapule, gushengerera n’ibindi, ntimukwiye guharira abakateshiste gutegurira abana banyu Amasakramentu, mujye mwirinda kuvuga nabi Kiliziya, Paroisse, abapadiri n’abihaye Imana ahubwo mu babwire uruhare rwabo mu muryango w’Imana.
Ubutore bw’umwana : Intego y’uburere bwa gikristu ni ukumugeza ku butore : kwiha Imana cyangwa gushinga urugo. Mumenye ko muhagarariye Imana mu gutoza umwana ubari mu maboko kuba umugabo cyangwa kuba imbwa, mutoze abana banyu gushakashaka no gukora ugushaka kw’Imana baharanira ubutagatifu muri byose, bahore biteguye gusubiza nka Mariya bati « Dore ndi umuja (umugaragu) wawe, ugushaka kwawe ni gukorwe » cyangwa Samuel ngo: «Vuga umugaragu wawe arumva».
Ni mushaka kurera mwenyine umwana wanyu, azabafata nk’abamushyiraho agahato, ubucakara maze abananire.
Mufatanye n’Inama kurera mutoza umwana wanyu ubukristu n’ubutagatifu.
UMUTWE WA KANE: KANDI NGUSEZERANYIJE KO NTAZAGUHEMUKIRA KUGERA KU RUPFU
(Biracyaza)


text:
Bien Venue au Journal Minembwe. Welcome to Minembwe Free Press. Minembwe Free Press est un journal au service de la communauté Banyamulenge en particulier et toute la communauté globale des internautes. Ce Journal en ligne est un espace d'expression, d'information, d'échange d'idées autour des enjeux actuels au sujet de notre peuple et notre territoire de Minembwe. Ce journal se veut interactif. Je vous invite tous a` faire vos contributions. A M. Fondateur et editeur en Chef
Thursday, August 30, 2007
Reaction sur l'analyse fait au Message du Mgr
Par Justin Nsenga (USA)
Ndagira ngo ntange ibitekerezo kuri point yabaye souleve muri analyse yawe(Tito)see:Commentaire sur le message de Mgr Gapangwa , qui d'une part, a un sens du present millenaire, mais d'autre part vous tendez de jeter toutes les responsabilites a nos aieux qui ont manifeste de la bravourie et une histoire tres riche que la note.
Pasteur, bibilia iti" Wunguka ubwenge, ukunguka umuruho". Ibyo turimo uyu munsi nta na rimwe ndabishyira kuba byeyi bacu, iyi ni imbuto mbi yatuvutsemo twe urubyiruko. Thus, analysis zawe ntabwo nazemeye, kubera izi mpamvu;
1. Uti imirara yazanye amacakubiri: Imirara nta kibi cyayo, navaga ikantarange, nkagenda ntazi aho ndara, bwira nkinjira munzu mpitiyemo, cangwe se umugabo nsanze hanze ati injira munzu mwana. Nageramo ati ese uturutsehe? Nti nturutse aha naha, uri uwande se sha? nti ndi mwene kanaka wa kanaka. Umusaza ati yooo, sogokuru wawe twarabanye,twaragabiranye...Nta narimwe nari numva umwana wumunyamurenge azizwa ubwoko bwe, cangwe se abura indaro, uretse kuri iki kinyejana cyacu, kandi ba data na basogokuru bakiriho none, uzabaze baracyafite umuco. Hari naho wageraga ugasanga winjiye munzu ya nyogosenge, nyokorome... Bwaca wataha uti naraye mu muhana w'abanyanaka, banfata neza, ndetse umusaza runaka yavuzeko yabanye na sogokuru. Ibi byatumaga imiryango ikomeza kubana no gukundana.Gushakana no gushyingirana nabyo byatumye uyu munsi nta munyamulenge utavukana nundi, which is good!!! Byatumaga utagendana ubwoba kuko nubwo wasanga umuhana wiganjemo ubwoko bumwe, ntiwaburagamo abo muvukana. Nta kibi rero cy;imirara.
2. Uti byageze no mu matorero: Toujours ni kuri ya ngoma yanyu mwe Abapasteri babasore. Nkiri umwana numvaga bavuga ngo: Ku Kabara ko kwa Muhebera, Pasteri Makombe, Pasteur Kajabika, Pasteur Mudagiri, Mwungura, Past.Bitebetebe,...... abo bagabo mvuze nabandi benshi ntazi, baranzwe nubupfura mu mirimo yabo, ntabwo bigeze bakorera umushahara mu matorero, barabwirizaga, bwaca bakaja guhinga hamwe nabakirisitu babo, ejobundi haza uwundi mutindo wabayobozi( pardon je ne veux insulter personne, ni analyse) bamwe bati umupasitori agomba guhembwa... biba ibintu bishya muri culture yacu, twari tuzi ko ukorera Imana azahemberwa mu ijuru.Noneho aho abantu batangiriye kuja kwiga za Biblia, ils ont investi, bagurisha inka zabo, barara ubusa, rero il faillait que babyaza umusaruro, ibyo bize. Le verset ivuga ngo Umuntu azatangira guhemberwa hano ku isi, irasakara, Umunyamulenge wari umenyereye evangile ye isanzwe, yo kuja mu rubunga mugatarama, mukuzuzwa, amandiko, guhanura...atangira kuvangirwa( EREGA UBUTUMWA BUJYANA NA CULTURE) ejo ngo muzane igitoro cy'i Kanisa, abasaza bati ibi nibiki...Ibyo biza ari nka business nshya, surtout Vague yo kuja mu Rwanda nayo ya contribuer cyane kwerekana ko umupasteri ari umukozi nkabandi. Ni byiza ntacyo ngayamo kabisa, ariko byaje mu bwoko butari bumenyereye iyo mpinduka.
Abantu bose barahumuka, bati kumbe umuntu yo kizwa no kuba Pastori?? Voila le genese y'intambara zinjiye mu mirara, zitwikiriye Itorero. Noneho umuntu yaza afite umuhamagaro, abandi ati reka da, uyu ni uwahe?? Kubera iki/ kubera inyungu. Tjrs, ni muri ya generation yacu. Pasteur!! Mbwira neza uri aho KGL, kandi ibyo urabizi, ubu hari Abanyamulenge bahinduye impano yo guhanura Business. Ndabeshye??????????????? Iwacu umuhanuzi ninde wigeze ahanurira umuntu ngo niho amuha ibyo arya??? Ubu ahubwo bamwe bavangirwa nabahanuzi, ngo tubonye ko utsinze banaka, umuntu akaba yo kwita ku giti ngo ari kumasezerano. Hari urugero waba uzi rwabadata, ngo urumpe?? Ndacyari na muto wenda.
3.Imirara muri politiki: Umunyamulenge yamenye amafaranga nuburyo aryoha vuba aha cyane, wasangaga umugabo ubyajije inka ze zitatu afite amata, yashoboraga gusuzugura millionnaire, kuko ntacyo amafaranga yari amubwiye kuko ntacyo yayashakiraga, yagurishaga akamasa akagura ikoti, numunyu winka, ihuzu yumugore, amakaye yabana, nutubutura twabana, ahasigaye akigaramira, agatura muri Paradizo y'I Mulenge, ubu yangiritse. Aho tubyirukiye, turagenda, tubona ifaranga uko riryoha, tumenya amacenga n'amaco yinda, tumenya uko inzara iryana, nuburyo bwo kuyirwanya, Voila aho byacikiye. Ahubwo dusubire kuri Authenticite wa mugani wa nyakwigendera Mumbutu( Mobutu).
Questions:Imirara, ikibi cyayo ni ikihe? Uzi ko imirara yagiraga justice iruta iya none? None se Umunyamulenge niwe ufite umurara ku isi yose??? reka mvuge aba bembe, nibo naturanye nabo, abashikalangwa, abashinatete, abasimunyaka,abasimukinjyi, basimukuma,...ugira ngo namazina asanzwe/ Ni imirara nkiyacu. Kuki se badasubiranamo????? Rero, tureke guhunga responsabilites ngo tuyishyire kuri basogokuru barwanye intambara z'ukuri n'ubutwari. Twabaye une generation y'abahemu, indyarya,abagome,abakunda impiya, kwikunda kwarakabije,urwango nta yindi signification yarwo uretse ibyo byose mvuze.
Prove me wrong, niba wumva analyse nakoze itariyo. Ese uwaguha force magique yo gukemura ibibazo byanyamulenge, wahera he? wahera kuri basogokuruza???
Gira umunsi mwiza.
Justin Nsenga
USA


text:
Kuva kuwa mbere taliki 06 Werurwe kugera kuri uyu wa Gatanu taliki 10 Werurwe 2017, Komisiyo Ishinzwe abakozi ba Leta yasuye intara y’uburengerazuba, aho yasuye ndetse ikanaganira n’abakozi ba leta bo mu turere twa Nyamasheke na Rusizi, igera no mu mirenge imwe n’imwe n’utugali muri utwo turere, ireba uko abakozi ba Leta bacungwa n’uko bubahiriza amategeko agenga abakozi ba Leta.
Amwe mu makosa yasanzwe agomba gukosorwa mu turere n’ imirenge byasuwe. Habiyakare François Perezida w’inama y’abakomiseri avuga ko icya mbere uturere duhuriyeho ari ikibazo cy’imyanya itarimo abakozi.
Yagize ati “Hari ibyo twasanze bagomba gukosora, icya mbere ni icyo cy’imyanya myinshi itarimo abakozi, kandi sintekereza ko ari ikibazo bakwiye kwikemurira ubwabo bonyine cyangwa se bafitemo uruhare bo bonyine kuko hari n’ibibazo bibarenze, kuko nk’iki cyo cy’imyanya itarimo abakozi bavuga ko biterwa n’ingengo y’ imari ntoya, ariko uko bafite iyo ngengo y’imari ntoya, bakagira n’abakozi bakeya bituma hari n’akazi kadakorwa…urugero niba mwari mugenewe gukora mu karere muri abantu 200 mukaba mukoramo muri 130 ntabwo muzagirira akamaro abaturage uko byakagombye”.
Komiseri Habiyakare François avuga ko bakwiye gukomeza gutekereza kuri iki kibazo, bagashaka aho ayo mafaranga yava bo ubwabo cyangwa leta ikabafasha ariko bigakorwa.
Komisiyo ishinzwe Abakozi ba Leta ivuga ko hari n’ibindi bitubahirizwa kandi usanga biterwa n’ uburangare bw’ abayobozi b’inzegp z’uturere. Aha batunga agatoki ikibazo cy’abakozi bakora badafite amadosiye yuzuye. Komiseri François yagize ati “Umukozi iyo atangiye akazi akamara imyaka ibiri nta diplome igaragara mu idosiye ye, nta kopi y’indangamuntu igaragara mu idosiye yekandi igiye yazaga gukora ikizamini yarayerekanye…ntabwo byumvikana, haba hari uburangare no kutita ku bintu.”
Ikindi inzego z’ibanze zanenzwe ni abakozi benshi bamaze igihe mu kazi batigeze barahira kandi itegeko rivuga ko umuntu atangira akazi ari uko yamaze kurahira. Ibi Komisiyo na byo ibyita uburangare ariko abayobozi b’inzego z’ibanze bo babyitirira kubura umwanya.
Ubuyobozi bw’Intara y’Iburengerazuba bushimira Komisiyo yafashe umwanya wo kumanuka ikagera mu nzego z’ibanze kuko nubwo hari bimwe biba bigenda neza, hatabura ibiba bikenewe gukosorwa kuko imicungire y’abakozi ihora ikeneye kunozwa.
Munyantwari Alphonse avuga hari intambwe nini imaze guterwa ariko haba hakenewe n’uko guhugurwa kugirango imicungire y’abakozi irusheho kugenda neza.
Yagize ati “Imicungire y’abakozi si ikintu wavuga ngo wakigezeho ijana ku ijana. Iyo ugeze kuri bimwe uba ushaka kuzamuka ukagera no ku bindi, na byo wabigeraho ukifuza kugera no ku bindi, ni yo mpamvu dushima iyi gahunda ya Komisiyo yo kumanuka ikadusura ikagera no ku rwego rw’ imirenge n’akagali kugira ngo yereke abayobozi ibyo baba bakeneye kugeraho tutirengagije ko hari n’ ibyo baba baragezeho kandi bigenda neza”.
Iyi gahunda ya Komisiyo Ishinzwe Abakozi ba Leta yiswe Icyumweru cyahariwe abakozi ba leta, yahereye mu Ntara y’ Amajyaruguru, ikomereza mu Ntara y’Amajyepfo, ubu ikaba igiye gukomereza Iburasirazuba mu Mujyi wa Kigali; aho abakozi bongera kwibutswa amategeko abagenga hagamijwe kubafasha gukora kinyamwuga no gutanga umusaruro uhagije.


text:
Ibibazo bishingiye kuri Bibiliya
Ni iki mu by’ukuri Bibiliya yigisha? Hitamo ikibazo kigushishikaje.
IBIBAZO BISHINGIYE KURI BIBILIYA
Bigenda bite iyo umuntu apfuye?
Ese abapfuye baba bazi ibibera iruhande rwabo?
IBIBAZO BISHINGIYE KURI BIBILIYA
Bigenda bite iyo umuntu apfuye?
Ese abapfuye baba bazi ibibera iruhande rwabo?
Imana
Bibiliya
Yesu
Ibiremwa by’umwuka
Ubuzima n’urupfu
Imibabaro
Ukwizera no gusenga
Imibereho n’imyifatire
Igana Bibiliya n'abahamya ba Yehova
Videwo: Kuki ukwiriye kwiga Bibiliya?
Bibiliya ifasha abantu babarirwa muri za miriyoni bo hirya no hino ku isi kubona ibisubizo by’ibibazo bibakomereye mu buzima. Ese nawe wifuza ko igufasha?
Kwiga Bibiliya bikorwa bite?
Ku isi hose, Abahamya ba Yehova bazwiho gukora umurimo wo kwigisha Bibiliya ku buntu. Irebere uko bikorwa.
Saba kwiga Bibiliya
Iga Bibiliya ku gihe kikunogeye n’ahantu hakunogeye.


text:
Ubuzima
Kutagira ubushake no kubura ububobere mu gutera akabariro ku bagore bivurwa n’iki ?
Kutagira ubushake bwo gutera akabariro ku bagore wabifata nk’uburemba ku bagabo, ni ukuvuga ko ari igihe umugore aba atagira ubushake (desir sexuel) bw’imibonano mpuzabitsina, yanayikora ntagire icyo yumva ndetse ntagere no kubyishimo bya nyuma (orgasme), bikamera nk’aho ntacyo yakoze. Akenshi ibi ni nabyo bitera ikindi kibazo cyo kubura...
Ni ryari bavuga ko umuntu abyibushye birenze urugero ?
Muri iki gihe umubyibuho ukabije ni ikibazo gikomeye haba mu Rwanda ndeste no ku isi muri rusange. Kera mu muco w’abanyarwanda kubyibuha byari ikimenyetso cy’umuntu ubayeho neza. Nyamara nubwo bimeze bityo hari benshi batazi niba babyibushye birengeje urugero cyangwa se batanabyibushye muri rusange. Kubyibuha bikabije bisobanuye iki?...
Uburyo 5 tungurusumu igufasha kurinda umwijima wawe
Umwijima ni imwe mu nyama zo munda zifite akamaro gakomeye ko kuyungurura amaraso hagakurwamo imyanda ndetse no gutunganya intungamubiri zitandukanye.Ni ngombwa rero kuwurinda kuko iyo urwaye cyangwa se udakora neza,umubiri muri rusange urahungabana ndetse umuntu akaremba cyane. Kimwe mu biribwa byagufasha kuwurinda harimo no kujya urya...
Ibyiza byo kurya ibijumba biryohera ku barwaye Diyabete
Ibijumba biryoherera (Sweet Potatoes) ni bimwe mu bijumba biribwa mu ngo zitandukanye hano mu Rwanda. Bijya kumera nk’ibindi bijumba gusa aho bitandukanira ni uko byo byifitemo isukari kandi bikaba bifite ibara ritandukanye n’ibindi. Hari rero abumva ngo habamo isukari bakumva nta muntu urwaye Diyabeti cyangwa se umuntu ufite isukari iri hejuru...
Ngizi impamvu zigutera guhora utaka umugongo
Kubabara umugongo ni ibintu biba ku bantu benshi muri iki gihe. Bishobora guterwa n’impamvu zitandukanye gusa inyinshi muri izo mpamvu dushobora kuzirinda bityo tukarinda n’umugongo wacu. Ibintu bishobora gutera kubabara umugongo. 1. Kuryama kuri Matelas ishaje Abantu benshi birengagiza guhindura matelas baryamaho nyamara hari igihe isaza...
Impamvu zitera kugira ubushake buke ku bagore
Kugira ubushake n’ubushobozi bwo gukora imibonano mpuzabitsina uko bikwiye ni ipfundo ry’urukundo n’imibanire myiza ku bashakanye n’abakundana muri rusange. Kubura ubushake ku bagore bw’imibonano mpuzabitsina bigaragazwa n’uko umugore atagaragaza kwishima ku rugero rwo hejuru(orgasm)byakagombye kujyana n’imigendekere y’igikorwa cy’imibonano...
Nubona ibi bimenyetso, uzamenye ko ufite udusebe mu gifu
Ni kenshi uzumva umuntu ataka ko igifu kimurya. Ibyo ariye byose igifu kikamurya. Ni hahandi usanga umuntu yokerwa mu gatuza hameze nk’ahakamo umuriro.Hari igihe haba harimo udusebe utabizi (Gastric ulcers). Utu dusebe rero dushobora guterwa n’aside yo mu gifu iba yabaye nyinshi, udukoko tumwe na tumwe, gufata imiti imwe n’imwe ndetse no kunywa...
Goutte, indwara mbi, ibabaza…Menya byinshi kuri yo ndetse n’uko wahangana nayo
Indwara ya Gout ni imwe mu bwoko bwa rubagimpande ikaba irangwa no kubyimba kw’ingingo zitandukanye z’umubiri, kandi irababaza cyane.Ikaba iterwa n’uko umubiri uba wananiwe gusohora aside (Uric Acid) iba yabayeho nyuma y’igogorwa ry’ibyokurya. Ese iyo aside ituruka he? Ubundi iyo aside ni umwanda utembera mu maraso, uba wabayeho biturutse ku...
Ni iyihe miti umukobwa uribwa cyane ari mu mihango yakoresha ?
Kuribwa mu gihe cy’imihango ku bagore n’abakobwa ni ibisanzwe . Ariko hari igihe uburibwe umukobwa cyangwa umugore agira mu gihe cy’imihango buba budasanzwe bikamutera kumererwa nabi cyane ku buryo ndetse byaba nk’uburwayi. Nk’uko abakobwa bamwe bakunze kudusaba ko twababariza muganga icyo bakora igihe bagize uburibwe bwinshi mu gihe cy’imihango,...
Ingaruka mbi z’umubyibuho ukabije ku bagore n’inama bagirwa
Umubyibuho ukabije ni ukwiyongera kw’ibinure k’umubiri bigaterwa n’uko umubiri uba udakoresha imbaraga zihagije , mu gukoresha ibyo tuba twariye cyane cyane ibyiganjemo ibinure(fat) .Kubyibuha ni byiza , ariko iyo umubyibuho ukabije cyangwa wiyongera buri munsi ku bagore nibyo bishobora gutera indwara zitandukanye . Impamvu bigira ingaruka mbi...


text:
Ibyamamare bikomeye mu Rwanda bigiye guhurira mu gikorwa cy’ urukundo kiswe ” Together For Sheja ” cyo gukusanya inkunga yo Kuvuza Sheja
Yanditswe na Imanishimwe Dieudonne August 21, 2017
Ibyamamare mu Rwanda bikomye birimo abariribyi. abanyamakuru, abanyamideli , banyampinga batandukanye n’ izindi ngeri zinyuranye bigiye guhurira mu gikorwa cy’ urukundo cyo gufasha umwana w’ umuhugu ku muvuza witwa Sheja., […]
Ibyamamare mu Rwanda bikomye birimo abariribyi. abanyamakuru, abanyamideli , banyampinga batandukanye n’ izindi ngeri zinyuranye bigiye guhurira mu gikorwa cy’ urukundo cyo gufasha umwana w’ umuhugu ku muvuza witwa Sheja., kizaba tariki ya 27 Kanama 2017 ufite ikibazo cy’ uburwayi bw’ ikibyimba cyo ku bwonko (Brain Tumor )aho bisaba amafaranga asaga $25,000
ibyamamare nka Tonzi, Aline Gahongayire , Alin Numa ,Regis,……………….. abanyamakuru nka Lucky , Eugene Anangwe. Ronnie ….. na Banyampinga banyuranye bo mu Rwanda bose bazahurira mu gikorwa cy’ urukundo cyo gufasha umwana w’ umuhungu witwa Sheja w’ imyaka 3 urwaye indrwara ikomeye y’ ikibyimba cyo mu bwonko (Brain Tumor ). wavurijwe ahashoboka hose mu Rwanda bikanga akabwirwako byibura mu gihugu cy’ ubuhinde ariho bamuvura agakira ariko kugirango agere yo biramusaba amafaranga ibihumbi makumyabiri na Bitanu by’ amadolari ($25,000)
Umwe mubari gutegura iki gikorwa kiswe Together For Sheja bwana Uwagaba Joseph Caleb yatangarije ikinyamakuru ibyiringiro.rw byinshi kubuzima bw’ uyu mwana Sheja n’ uko iki gikorwa giteguye
yagize ati :”Sheja n’ umwana w’umuhungu ufite imyaka 3 afite ababyeyi Bose batuye mukarere ka Rwamagana akaba afite uburwayi bw’ikibyimba cyo kubwonko (Brain Tumor) ababyeyi be bakoresheje uko bashoboye baramuvuza birananirana hano murwanda ariko hakaba hari amahirwe ko habonetse $25,000 yakwoherezwa mu gihugu cy’ubuhinde akavuzwa agakira.”
yakomeje adutanagariza ko harimo gukorwa ibikorwa bitandukanye bigamije gukusanya inkunga yo kuvuza Sheja aho kwikubitiro 27/ Kanama /2017 hari igikorwa cya Car wash aho umukiriya azana imodoka ikozwa na bamwe mu byamamare bitandukanye kumafaranga 10,000 rwf amafaranga azavamo akazahuzwa n’ ayandi azava mu binndi bikorwa binyuranye byo gukusanya iyi nkunga .
iki gikorwa kikazabera kuri AZ WASHING BAY i REMERA imbere ya Gare ya Remera guhera SAA 08h00Am kugeza SAA 02h00PM ndetse nundi wese wifuza kugira icyo yatanga tukaba twashyizeho number yakoherezwaho amafaranga ariyo 0788330333 Uwagaba Joseph cg ushaka gukoresha ubundi buryo bwose bushoboka.
Niba nawe ufite umutima w’ urukundo ukaba wifuza gufasha Sheja akavurwa wahamagara kuri izi Numero ukagira bakaguha ibinndi bisobanuro wabaza Uwagaba Joseph Caleb 0788224943 cg kuri 0784876365 Noreen
Dore Amafoto y’ ibyamamare bimaze kwera ko bizaza mu gikorwa Kiswe “Together For Sheja” # I WASH A CAR FOR SHEJA
\
IBYIRINGIRO.RW


text:
Kubaka urugo abantu benshi bavuga ko atari ibintu byo gukina kandi burya ushaka ko urugo rwawe ruhindamo amahoro wakwemera ugakora buri kimwe cyose gishoboka bityo hari ibintu by’ibanze bishimisha abagore birimo nko kwitabwaho ndetse no guteteshwa ariko by’umwihariko iyo umugabo yitwaye neza mu buriri ntacyo wabigereranya nabyo ku mugore we. Iyo umugabo abashije gutuma umugore yishima mu gihe cyo guhuza urugwiro ndetse akagera ku byishimo bye bya nyuma(Kurangiza) yumva yamuha ibyo atunze byose.
Biragoye ko umugabo yashimisha umugore we mu gihe cyo gutera akabariro atazi ibimunyura , ibyo aba akeneye gukorerwa ndetse n’andi mabanga anyuranye. Ibi ni ibintu 6 umugore aba akeneye gukorerwa n’umugabo we mu gihe cyo gutera akabariro.
1. Kumukora aho atishyikira
Nubwo iyi mvugo isa n’izimije ariko mu gihe cy’igikorwa , umugore aba akeneye ko umugabo amukorera ahantu hatuma amera nk’ugiye mu yindi si. Buri mugore agira igice kiba kihariye gituma yumva yizihiwe. Ikimenyesha umugabo ko yageze kuri icyo gice ni uko iyo uhakoze avuga n’akari imurori kubera kwizihirwa. Ni inshingano z’umugabo gushakisha no kumenya icyo gice cyihariye cy’umugore we.
2. Kumutegura bihagije
Abagabo benshi bakunda guhutiraho, ntibite ku gikorwa cyo gutegura umugore igihe gihagije ngo nawe abashe kugira ubushake. Abagore bakunda umugabo ubategura mu buryo bwose bushoboka.
Ubushakashatsi bwakozwe n’inzobere mu by’imibonano mpuzabitsina hagati y’abashakanye, bagaragaje ko nibura umugabo aba agomba gutegura umugore we iminota hagati ya 10 na 15. Ibi ngo nibyo bituma nibura umugore agera ku byishimo bye byanyuma.
3. Kumusoma kuburyo bwimbitse
Ubu nabwo ni bumwe mu buryo bwifashishwa mu gutegurana hagati y’abashakanye. Iyo umugabo afashe umwanya agasoma umugore we kuburyo bwimbitse mbere yigikorwa nyirizina bituma umugore arushaho kugira ububobere bwinshi.
4. Igikorwa kimara umwanya
Nta mugore wishimira ko umugabo anywa amata ntayamare. Buri mugore aba yifuza ko umugabo amara iminota myinshi bahuza urugwiro. Uko igihe kiba kirekire ninako umugore agenda yumva uburyohe .
5. Kurangiza
Umugore aho ava akagera aba yifuza kurangiza nkuko umugabo bimugendekera. Hari abagore batazi uko kurangiza bisa bitewe n’uko abagabo babo hari ibyo baba batujuje, hari abagore bagira uburyohe ariko ntibarangize ariko hari n’umubare muto w’abagore babasha kurangiza mu gihe cyo gutera akabariro ku rugo. Ni inshingano z’umugabo gufasha umugore we kurangiza kuko nacy kiri mubyo baba bifuza ku mugabo.
6. Kumushimira
Burya ngo n’ubwo batabivuga ariko abagore baba bashaka ko umugabo mugihe igikorwa kirangiye, abashimira . Si byiza na busa ko umugabo ahita yisinzirira igihe igikorwa cyo guhuza urugwiro kirangiye.
Ibi ni bimwe mu bintu abagore baba bifuza gukorerwa mu gihe cyo gutera akabariro. Niba hari ibindi uzi , shyira igitekerezo cyawe ahabugenwe.
Ushobora kuba umenye ko hari ibitagenda mu rugo rwanyu. Niba hari ibyo udakorerwa(umugore) cyangwa hari ibyo utubahiriza(umugabo), byose byakemuka ari uko mugize ikiganiro kirambuye kuri iyi ngingo. Ikiganiro niyo soko yonyine yatuma umenya ibishimisha n’ibitanyura mugenzi wawe, ibyo akeneye ko uzajya umukorera.
Alice Umwali/Umubavu.com


text:
Ni we waririmbye iyakunzwe cyane mu bakirisitu gatolika yitwa ‘Dore inyange yera de’ n’izindi zitabarika zifashishwa mu gutura igitambo cya misa mu Rwanda. Padiri Dr Fabien Hagenimana ni Umuyobozi wa Kaminuza ya INES Ruhengeri akagira n’indi mirimo ikomeye muri Diyoseze ya Ruhengeri.
Uyu mupadiri abarirwa mu ba mbere bakoze ibihangano byinshi byifashishwa muri liturujiya ndetse indirimbo ze zifasha benshi mu kwiyegereza Imana.
Mu myaka igera kuri 37 Padiri Dr Fabien Hagenimana amaze akora ubuhanga yakoze indirimbo zitagira ingano ariko yanze kuzibumbira kuri album ku mpamvu y’uko ngo ‘adashaka kuzizirikaho kuko ari ari umusaruro Imana yamuhereye ubuntu’.
Padiri Fabien Hagenimana afite ubuhanga buhanitse mu muziki ndetse aho yize hose uhereye mu ishuri ribanza rya Musanze kugeza arangije isominari agahabwa ubupadiri ngo yari afite umwihariko mu kuririmba nk’uko yabitangarije ikiganiro Amahumbezi gica kuri Radio Rwanda.
Mu ishuri ribanza rya Musanze ari naho yatangiriye gufata amasomo y’ibanze ku muziki, yageze mu iseminari Nto ya Rwesero asanga arusha ubumenyi abo biganaga icyo gihe.
Yavuze ko yatangiye kwihugura mu by’umuziki mu 1980 gusa byabaye akarusho ageze mu iseminari Ntoya ya Rwesero aho yagizwe umuyobozi w’umuziki ari nabwo yatangiye guhimba indirimbo zirimo izakunzwe muri iki gihe.
Yagize ati “Icyo gihe hari mu 1981, nibwo nagiye mu Isominari Ntoya ya Rwesero naho umuziki wo nari nawurumishijweho mu 1980 nigishwaga n’umwarimu witwa Yohani Ndagijimana. Nakomeje kugenda imbere y’abandi banyeshuri, ngeze mu wa kabiri banshinga kuyobora abandi mu bya muzika no mu wa kane bangira umuyobozi w’indirimbo mu kigo, ubwo ntangira no guhimba uturirimo twanjye.”
Yatangiye kwiga guhimba indirimbo ze bwite ari mu mwaka wa kabiri ku Rwesero gusa iyasohotse igahita inamenyekana ni iyo yakoze ageze mu mwaka wa Gatanu
Ati “Mu by’ukuri iyo ntabwo yamenyekanye, iyo yitwa ngo ‘Reka nshimire Nyagasani Imana yandemye’, yamenyekanye hake ahandi ntiyamenyekana. Nyuma mu 1986 nibwo nakoze akandi karirimbo kitwa ‘Alleluya’, iyo n’ubu turacyayiririmba na n’ubu.”
Padiri Dr Fabien Hagenimana yongeraho ati “Nyuma nabaye Padiri ndetse nkomeza guhanga ndetse n’aho nagiye hose mu bindi bihugu nagiye mpimba indirimbo zo mu ndimi zitandukanye. Iyo nkoresheje indirimbo mfasha abantu gusenga kuko burya iyo umuntu aririmba aba asenga kabiri.”
Mu myaka amaze aririmba yakoze izakunzwe nubwo benshi batazi ko ari ize harimo iyitwa ‘Muze dusingize uwo mubikira’, Isi yose irakurata’ n’izindi nyinshi. Ubwo yarimo kwiga umwandiko uzwi cyane w’Indyoheshabirayi ngo nibwo yahimbye ‘Muze dushimire Imana’ ndetse ngo imwibutsa byinshi.
Ati “Ubwo twigaga ‘Indyoheshabirayi’ nibwo nahimbye iyitwa ‘Muze dushimire Imana’, nyuma natangiye kwinjira mu njyana zitari zimenyerewe nk’igihe nahimbye ‘Dore Inyange yera de’, nayikoze twiga mu mwaka wa mbere i Rutongo.”
Mu buhanzi bwe Padiri Dr Fabien Hagenimana ngo yagiye yifashisha kenshi igitabo cy’umuhanga Gamariyeri Mbonimana mu gushakisha injyana nshya z’indirimbo ze. Ni nabwo buryo yakozemo iyitwa ‘Ni wowe rutare rwanjye’ ashyira mu z’ibihe byose yahimbye.
Ati “Iriya nyihimba nari nicaye ahantu hari urutare, iyo ndirimbo yakanyujijeho cyane muri za 1990, iyo nyirimbye numva irimo ubutumwa bwanjye.”
Padiri Dr Fabien Hagenimana avuga ko atazi neza umubare w’indirimbo yahimbye ndetse ngo ntateganya kuzazibumbira kuri album kuko ikimushishikaje cyane ari uko zagera ku bakirisitu zigakomeza kubafasha kugororokera Imana.
Ati “Ikinyoma cyaba ari ukukubwira umubare, ni nyinshi ntabwo nazimenya […] Mu by’ukuri ibyo narabyirinze, nasanze ibi bintu byo kugira inganzo y’indirimbo z’Imana atari ibintu nirukanseho, mbona narabihawe ku buntu nkabitanga ku buntu ntabiziritseho akagozi ngo abantu bamenye ko ari ibyanjye. Gukora album yanjye ntabwo byanshishikaje, numva nishimiye kwinjira mu rugaga rw’abandi benshi batanze umusanzu.”
Ubumenyi afite mu muziki abusangiza abakibyinjiramo binyuze mu masomo atanga ndetse kugeza n’ubu aracyahimba bitewe n’ibyo inganzo imuyoboramo anashingiye ku biba bikenewe muri liturujiya.
Imwe mu ndirimbo za Padiri Hagenimana


text:
Mu rwego rw’intego cyihaye yo kuza ku isonga mu bigo byo mu karere byiyambazwa mu bukemurampaka mu bucuruzi, ikigo KIAC gikora ubukemurampaka hakurikijwe amabwiriza yacyo bwite ndetse n’amabwiriza ya Komisiyo y’Umuryango w’Abibumbye yita ku mategeko yerekeye ubucuruzi mpuzamahanga (UNCITRAL). Impande zirebwa n’ubukemurampaka zishobora kumvikana gukoresha amabwiriza y’ubukemurampaka y’ikigo KIAC yose uko yakabaye cyangwa igice cyayo. Aha twakibutsako amabwiriza y’ikigo KIAC ari amabwiriza agezweho yubahiriza imigenzereze myiza mpuzamahanga kandi akubiyemo ingingo zose zirebana n’imihango yose ngenderwaho mu bukemurampaka.
Hasi murahasanga Amabwiriza y’ubukemurampaka y’ikigo KIAC mu Cyongereza, mu Gifaransa no mu Kinyarwanda yatangajwe mu Igazeti ya Leta n°22 Bis yo ku wa 28 Gicurasi 2012 mukaba mushobora kuyacapisha mukayatwara.
Amabwiriza y’ubukemurampaka


text:
Abaturage bo mu Karere ka Ngororero mu Murenge wa Kabaya bavuga ko basanze uburyo bwo gushyira amazi yo kunywa muri filtre byakemura ikibazo cyo kunywa adatetse, ariko ntibagira aho bazigura.
Mu Murenge wa Kabaya kimwe no mu mirenge imwe n’imwe, Leta ku bufatanye n’umushinga DELAGUA yatanze ibikoresho byifashishwa mu kuyungurura amazi yo kunywa (Filtre) ku baturage batifashije.
Nyiramugwera Zainabu, umwe mu baturage bahawe Filtre ayivuga imyato, ngo kuko kuva icyo gihe ntiyigeze yongera kurwaza inzoka ziterwa no kunywa amazi adasukuye.
Nyiramugwera yagize ati “Nta byinshi bisaba, mfata amazi mvuye kuvoma ngasukamo, nkarindira iminota 30 kugira ngo agere hasi, tugahita dutangira kuyanywaho kandi yabaye meza.”
Avuga ko atakivunwa n’inkwi n’umwanya wo guteka amazi, ari na byo byamucaga intege bigatuma we n’umuryango we bayanywera aho adatetse.
N’ubwo nyiramugwera yishimye ariko, bagenzi be bamenye imikorere y’ibi bikoresho biyungurura amazi yo kunywa ntibishimira kuba batarabihawe cyangwa se ngo habe hari iguriro ryabyo hafi aho.
Mukakalisa Espérance ufite abana batatu bato we avuga ko aramutse abonye aho agura filtre yayigura, ngo kuko yoroshya isuku y’amazi yo kunywa, bityo abana be ntibarware indwara ziterwa no kunywa amazi mabi.
Mukakalisa yagize ati “Turabyumva ko bahisemo abatishoboye, ariko natwe abasigaye kariya gakoresho katugirira akamaro. Byibura badushyiriyeho n’aho twatugurira twashakisha ubushobozi ariko tugaca ukubiri no kuvuza inzoka.”
Umuyobozi w’Umurenge wa Kabaya Wungirije ushinzwe ubukungu Uwizeye Prosper, yemeza ko mu gihe byazagaragara ko abaturage benshi babyifuza bazaganira n’umushinga wazitanze maze bakazizanira abaturage ku giciro gito.
Uwizeye yagize ati “Ni ubwumvikane twagirana n’abari bazitanze, tukareba niba byashoboka ko bazizana n’abaturage bifashije bakazigurira ku giciro gito.”
Uwizeye yemeza ko nyuma yo gutanga izi filtre hari impinduka nziza zagaragaye, aho indwara ziterwa n’umwanda zagabanutse cyane.
Kunywa amazi adasukuye ni kimwe mu bitera indwara ziterwa n’umwanda nk’inzoka, impiswi n’ibindi.


text:
Gatsibo: Bamaze imyaka 7 basaba ibyangombwa by’ubutaka ntibabihabwe
Bamwe mu baturage b’Akarere ka Gatsibo bavuga ko kuba bamaze igihe kirekire batarabona ibyangobwa by’ubutaka, bibabangamira mu kubukoresha nko kuba babugurisha.
Abo baturage bavuga ko basiragizwa cyane mu gihe bagiye gusaba iyo serivisi, abashinzwe kuyibaha ntibagire icyo babamarira kandi bahari.
Nyirasafari Elsabeth wo mu Murenge wa Kiramuruzi agira ati” Maze imyaka igera kuri irindwi (7) nsaba ubuyobozi kumpa ibyangombwa bya burundu by’ubutaka bwanjye, ariko kugeza n’ubu sindabihabwa.
Ubu sinabasha kujya gusaba inguzanyo muri banki kuko bansaba ingwate, kandi sinatanga ubutaka butanyanditseho, turasaba ko ubuyobozi bwaturenganura.”
Abo baturage bakomeza bavuga ko gutinda kubona ibyo byangombwa bibagiraho ingaruka zitandukanye zirimo nko kuba nta wabasha kugurisha ubutaka budafitiwe ibyangombwa ngo abe yakwikorera indi mishinga yamuteza imbere.
Ubuyobozi bw’Akarere ka Gatsibo buvuga ko bukimara kumenya icyo kibazo ngo bwasanze koko abo baturage barengana, bukaba bubizeza ko mu gihe kitarenze ibyumweru bibiri uhereye ku itariki 14 Nzeli 2017, baba bamaze kubona ibyangombwa by’ubutaka bwabo.
Manzi Theogene Umuyobozi w’Akarere wungirije ushinzwe ubukungu n’iterambere ati” Nibyo koko aba baturage batinze guhabwa ibyangombwa byabo, ariko turi gukurikirana icyo kibazo kugira ngo tunarebe ababigizemo uruhare babibazwe.”
Ikibazo cy’abaturage batinzwa kubona ibyangombwa, ntabwo ari mu Murenge wa Kiramuruzi kivugwa gusa, kuko no mu yindi mirenge itandukanye y’Akarere ka Gatsibo abaturage bavuga ko badindizwa mu kubona ibyo byangombwa.
Ibitekerezo ( 1 )
Abayobozi ba Gatsibo bari bakwiye kwikubita agashyi. Si service y’ubutaka gusa.
Hari n’izindi nyinshi zitameze neza cyane cyane izijyanye n’iterambere.
Mwabonye akarere kazima gacungira ku muhanda umwe nawo wubatswe mbere y’intambara!!
Habura iki ngo hakorwe imihanda????


text:
Rulindo: abayobozi mu tugari barasabwa gutanga serivise nziza kandi ku gihe.
Abayobozi mu tugari ngo nibo bayobozi bari hafi cyane y’abaturage kurusha izindi nzego z’ubuyobozi, bityo bakaba bashobora gufatanya n’abaturage kugera kuri byinshi, haramutse habayeho imikoranire myiza hagati yinzego zombi.
Nk’uko byatangajwe na bamwe bagize inama njyanama y’akarere ka Rulindo, ubwo bagiranaga inama tariki 9/8/2013 , basabye ko imikorere y’abayobozi b’utugari igomba kurushaho kwitabwaho n’inzego zibakuriye.
Impanvu iyi mikorere ngo basanga igomba kwitabwaho cyane,ni uko iyo ibintu bitameze neza uhereye hasi, bigorana  kuba byakosorwa byageze hejuru.
Bamwe mu bagize njyanama y’aka karere ,batanze ingero z’imikorere itari myiza kuri bamwe mu bayobozi b’utugari, aho bavuze ko hari bimwe mu biro by’utugari usanga bigejeje mu ma saa mbiri bigifunze, kandi byagombye kuba bifunguye kuva ku isaha y’akazi ,bigafunga ari uko amasha y’akazi arangiye .
Ikindi kinengwa cyane na njyanama y’akarere ka Rulindo, ku mikorere ya bamwe mu bayobozi b’utugari ,ni uko ngo usanga abaturage birirwa bicaye ku biro by’utugari bategereje ugomba kubaha serivise, kandi bagombye kuza bahamusanga.
Ibi ngo bikaba bikwiye kwitabwaho n’ubuyobozi buba bubakuriye mu rwego rwo kubahwitura no kubagarura mu nzira nziza, ntibakomeze kwirara .
Kuri iki kibazo kandi prezida w’inama nyamana y’aka karere Gatabazi Pascal, ngo asanga hakwiye gushyirwamo imbaraga zidasanzwe, unaniwe kunoza imikorere myiza akaba yasimbuzwa undi ushoboye akazi, mu rwego rwo gukomeza kugenda neza mu iterambere.
Yagize ati â€abayobozi mu tugari imikorere yabo igomba guhora igenzurwa ,ntibirare ngo ni uko ubuyobozi bubakuriye buba bubari kure.Hagomba kumenyekana amasaha abayobozi b’utugari bagerera ku kazi,n’amasaha bakaviraho, kuko hari aho byagaragaye ko iyo nta bantu baza, umuyobozi yitahira kandi isaha yo kurangiza akazi itaragera.â€
Gatabazi akomeza avuga ko ubuyobozi ari bwo buba bukwiye gufata iya mbere mu kwegera abaturage,aho kugira ngo abaturage ari bo bashyira imbaraga nyinshi mu gushaka ubuyobozi.
Bamwe mu bayobozi  b’utugari ,mu karere ka Rulindo, bakaba bakunze kuvugwaho kutaboneka ku kazi,mu masaha yose y’akazi.
Â


text:
Knowless azamurika album ye nshya ku munsi w’abagore
Knowless aravuga ko yahuje umunsi wo kumurika album ye yise “Uwo ndi we” n’umunsi w’abagore bazaba bizihiza umunsi wabo, kugira ngo azabonereho umwanya wo gutanga ubutumwa bumuri ku mutima nk’umunyarwandakazi ufite icyo amaze kwigezaho.
Mu gihe ubusanzwe Knowless yateganyaga kumurika album ye muri Gashyantare, yabwiye IGIHE ko yaje kubihindura akabishyira tariki 8 Werurwe uyu mwaka, kugira ngo azabashe kwishimana n’abagore bazaba bishimira umunsi wabahariwe uba kuri iyo tariki.
By’umwihariko (...)
Knowless aravuga ko yahuje umunsi wo kumurika album ye yise “Uwo ndi we” n’umunsi w’abagore bazaba bizihiza umunsi wabo, kugira ngo azabonereho umwanya wo gutanga ubutumwa bumuri ku mutima nk’umunyarwandakazi ufite icyo amaze kwigezaho.
Mu gihe ubusanzwe Knowless yateganyaga kumurika album ye muri Gashyantare, yabwiye IGIHE ko yaje kubihindura akabishyira tariki 8 Werurwe uyu mwaka, kugira ngo azabashe kwishimana n’abagore bazaba bishimira umunsi wabahariwe uba kuri iyo tariki.
By’umwihariko ariko kuri uwo munsi ngo azaba afite ubutumwa buteye butya: “Turashoboye kandi gushaka ni ko gushobora. Abagore bagiye basubizwa inyuma ariko aho twagiriye ijambo muri iyi Leta, bamenye ko byose bishoboka.”
Akomeza avuga ko igihe kigeze ngo abari n’abategarugori bitinyuke, bagure amarembo y’ubuzima bwabo, bumve ko ntaho bagihejwe bashobora gukora buri kimwe cyose cyabateza imbere, kuko barashoboye kandi asaba n’abari bagenzi be kwihesha agaciro.
Mu gihe nk’iki abagore baba bizihiza umunsi wabo ku Isi yose, mu mwaka ushize ni bwo Miss Jojo na we yamuritse album ye yise “Women”; ariko Knowless yaduhakaniye ko atigeze yigana igitekerezo cya mugenzi we.
Yagize ati “Ntabwo nari mbizi, ntabwo nabyibukaga rwose! Gusa ni ibisanzwe na we ni umunyarwandakazi.”
Iyi album yageze hanze tariki 25 Ukuboza 2012, iza no gutangira gucuruzwa mu mpera z’uko kwezi ndetse ngo kugeza ku mugoroba wo kuwa kane tariki 10 Mutarama 2013 ubwo twaganiraga yari imaze kugurishwaho amaCD (copies) zisagaho gato 200.
Umva indirimbo nshya ya Knowless yitwa ’Icyizere’:
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
The Rwandan Eagles group biyemeje kurwanya ibiyobyabwenge babinyujije mu bihangano
Urubyiruko rwibumbiye mu itsinda riririmba The Rwandan Eagles Group, babinyujije mu bihangano byabo biyemeje kurwanya inda z’indaro ku bana b’abakobwa no kurandura ikoreshwa n’ikwirakwizwa ry’ibiyobyabwenge mu rubyiruko.
Senga Thesor ukuriye iri tsinda afatanyije na bagenzi be, bavuga ko biyemeje kugira uruhare mu gutanga ubutumwa bukangurira urubyiruko kwirinda ibiyobyabwenge bifashishije ibihangano birimo ikinamico, filimi n’indirimbo byose bikubiyemo ubutumwa bwo gukangurira urubyiruko (...)
Urubyiruko rwibumbiye mu itsinda riririmba The Rwandan Eagles Group, babinyujije mu bihangano byabo biyemeje kurwanya inda z’indaro ku bana b’abakobwa no kurandura ikoreshwa n’ikwirakwizwa ry’ibiyobyabwenge mu rubyiruko.
Senga Thesor ukuriye iri tsinda afatanyije na bagenzi be, bavuga ko biyemeje kugira uruhare mu gutanga ubutumwa bukangurira urubyiruko kwirinda ibiyobyabwenge bifashishije ibihangano birimo ikinamico, filimi n’indirimbo byose bikubiyemo ubutumwa bwo gukangurira urubyiruko kwirinda ibiyobyabwenge.
Mu nama y’abana yateraniye i Kigali ku ya 19 Mutarama 2013, harekanywe igice gito cya filimi “Cora cora” y’iri tsinda igaragaza aho ibiyobyabwenge bituruka biza mu Rwanda, uburyo biza, uburyo bicuruzwa n’uburyo bikoreshwa mu rubyiruko bikanagera mu bigo by’amashuri.
Umuyobozi wa the Rwandan eagles group yatangarije IGIHE ko bafite gahunda ndende yo gukomeza gukangurira urubyiruko rw’u Rwanda kwirinda ibiyobyabwenge, no kubirandura burundu.
Ati ”Ni bwo buryo twahisemo bwo gutanga umusanzu kuri baganzi bacu b’urubyiruko, baba abakoresha ibiyobyabwenge n’abatarabikoresha kugira ngo babyirinde.”
Avuga ko “Cora Cora” yarebwa n’urubyiruko rutandukanye baba abize n’abatize, icyakora ngo haracyari ikibazo cy’amikoro. Avuga icyakora ko bazakomeza gukora uko bashoboye intego bihaye y’uko ubutumwa bwabo bugera kure hashoboka ikagerwaho.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Amenyerewe cyane mu batuye I Nyarurembo aho aba akina mu ikinamico Urunana imaze kumenyerwa hano mu rwanda kuri radiyo y’igihugu akaba yaramenyekanye ku izina rya Partick Musonera mwene Sesiriya, urugendo rwe mu gukina amakinamico yemeza ko rwatangiye akiri umwana muto n’ubwo yaje kumenyekana nyuma.
muri iyi nkuru twaguteguriye byinshi waba wibaza kuri uyu Patrick ukina mu ikinamico Urunana bikubiye mu kiganiro kirambuye yagiranye na MUHABURA.rw ubwo yamusuraga,
Mwatangira mwibwira umuntu(...)
Amenyerewe cyane mu batuye I Nyarurembo aho aba akina mu ikinamico Urunana imaze kumenyerwa hano mu rwanda kuri radiyo y’igihugu akaba yaramenyekanye ku izina rya Partick Musonera mwene Sesiriya, urugendo rwe mu gukina amakinamico yemeza ko rwatangiye akiri umwana muto n’ubwo yaje kumenyekana nyuma.
muri iyi nkuru twaguteguriye byinshi waba wibaza kuri uyu Patrick ukina mu ikinamico Urunana bikubiye mu kiganiro kirambuye yagiranye na MUHABURA.rw ubwo yamusuraga,
Mwatangira mwibwira umuntu utabazi ubundi Patrick ni muntu ki?
ubusanzwe nitwa Sibomana Emmanuel n’ubwo abantu benshi baziko nitwa Patrick, navutse tariki ya 12 Gashyantare 1985 mvukira ahitwa Gasoro mu Murenge wa Kigoma akarere ka Nyanza Intara y’Amajyepfo, mvuka mu muryango w’abana batanu nkaba ndi uwa gatatu muri bo
Nize amashuli abanza mu kigo cy’amashuli cya kigoma gusa nyuma ya jenoside naje gukomereza amashuli abanza ishuli ribanza rya nyarutovu riherereye mu murenge wa nyarutovu naho ayisumbuye nyakomereza muri eseki (ecole scondaire kigoma) riherereye mu karere ka ruhango
kuva mu mwaka wa 2001-2004 narimo niga ikiciro cya mbere cy’amashuli yisumbuye nyuma nakomereje muri ecole secondaire nyakabanda nigamo ishami ry’indimi n’ubuvanganzo aho nakuye impamyabushobozi isoza amashuli yisumbuye
Kuri uyu munsi wa none abantu bakuzi nk’umukinnyi w’amakinamico, Ese waba warabitangiye ryari?
Ubusanzwe gukina amakinamico navuga ko ari nk’impano navukanye kuko nkiri mu mashuli abanza natangiye kujya nkina amakinamico ariko bimwe by’abana ubwo nyuma ngiye mu mashuli yisumbuye biza gufata indi ntera ari nabwo naje gutangira kwiyumvamo koko ko nshobora kuba nkunda gukina amakinamico n’ama filimi
N’ubwo nakinaga amakinamico niga mu mashuli yisumbuye ariko byagarukiraga ku rwego rw’ishuli wenda n’andi marushanwa twitabiraga ariko ntago byaba ari ibintu wenda umuntu yabona ahazaza habyo ako kanya. Gusa nyuma yo kurangiza amashuli yisumbuye naje gukina mu ikinamico yanyuraga kuri radio Rwanda yitwaga isano ubwo ndibuka hari mu mwaka wa 2012 icyo gihe wenda kubaba bibuka iyo kinamico nakinaga nitwa marcel. kuri uyu munsi wa none rero nkaba ndi umukinnyi w’inyarurembo aho nkina mu ikinamico urunana nitwa Patrick musonera umuhungu wa sesiriya.
Ese ubuzima bwo gukina amakinamico ububayemo bwonyine cyangwa ubifatanya n’akandi kazi?
(Aseka…) urabona ubusanzwe kugirango umuntu abe umuntu bisaba byinshi cyane kandi ubuzima ni bugari ntago bugarukira ku kintu kimwe bityo nange rero bitewe n’uko uruganda rwo gukina amakinamico rutari rwagera ku rwego rwo hejuru kuburyo umuntu yabikora bikamutunga mba ngomba kubifatanya n’akandi kazi mu gihe mbona bishoboka. Ubusanzwe nkora n’akazi k’itangazamakuru nakoze ku ma radio anyuranye ndetse na televiziyo hano mu Rwanda n’ubu niko kazi mfatanya no gukina amakinamico
Ikindi wenda nakongeraho ni uko gukina amakinamico ni ibintu bimfasha mu buzima bwange bwa buri munsi kuko mbasha kubona iby’ibanze umuntu akenera ngo abeho nk’aho kuba ibyo kurya ndetse nkanambara kuko ngire ngo urabona ko ntambara nabi, ninayo mpamvu rero nishimira umwuga wanjye uramfasha mu mibereho ya buri munsi
Ese kuva watangira gukina mu runana ni iki ubona wungutse?
Ibyo nungukiye inyarurembo byo ni byinshi, icyambere impano yange yarushijeho kugenda yaguka umunsi ku munsi nawe urabyumva kuko dufite abatoza beza cyane bagenda batwungura ubumenyi uko bukeye n’uko bwije muby’ukuri urwego nari ndiho n’aho maze kugera uyu munsi biratandukanye kandi ni ibintu nishimira cyane nkanabishimira imana ntibagiwe n’abatoza banjye tubana I nyarurembo
Ikindi navuga ni uko hari inyungu nyinshi zo mu buryo bw’imibereho nakuye mu kuba nkina mu ikinamico urunana nko mu rwego rw’amafaranga, inshuti n’abavandimwe ngenda nunguka umunsi ku munsi, ikindi kandi ni uko kuri ubu maze kuzenguruka ibice bitandukanye by’igihugu aho tugenda twiyereka abakunzi bacu ndetse tujya gukinira ikinamico aho baherereye.
Ese wumva uteganya kugera ku ruhe rwego mu mwuga wo gukina amakinamico/ama filimi?
Mbere na mbere wenda nkunganiye ho gato urwego maze kugeraho narwo ni rwiza nta kibazo gusa wenda aho numva nsigaje kugera niho kure nko kuba nzajya nkinira ahantu hari camera za cnn, bbc, france24, mtvbase n’ibindi bitangazamakuru bikomeye kuburyo ubutumwa bwanjye buzajya bugera ku isi hose, mboneraho gushimira itangazamakuru by’umwihariko muhabura.rw kuko abanyamakuru nibo batuma tubasha gukora ibikorwa bikagera kubo tuba twabigeneye. Ikindi ni uko numva nshaka kurenga urwego rwo gukina mu Kinyarwanda gusa ahubwo nkajya nkina no mu ndimi z’amahanga
Mu buzima se ukunda iki?
Ubusanzwe nk’uko ndi umuntu ukijijwe nkunda gusenga nkaba nsengera mu itorero rya (United Christian Church) tukaba dufite umushumba mwiza kandi nshimira kubwo kuba amafasha kwegerana n’IMANA
icyo nanga cyambere ni ukubona umuntu warenganijwe ahanini yarenganijwe n’uwitwaje icyo aricyo, nkanga kandi kubona umukoresha wanze kwishyura umukozi we atabiburiye ubushobozi, nkababazwa cyane umuntu ukora amakosa agatsimbarara ntiyemera icyaha no kwikosora
Mu kurya se ukunda iki?
ubundi ngewe ntago ngorana kubijyanye no kurya kuko umboneye ka sambusa, umuceri ukaranze ukuntu, capati n’ifiriti ubwo waba wanshoboye
Ni iki wabwira abanyarwanda by’umwihariko abakuzi n’abakunda kugukurikira mu ikinamico urunana?
Icyambere na bashimira ngashimira abanyarwanda bose muri rusange nkanashimra urubyiruko bagenzi bange mbakangurira no gukura amaboko mu mifuka bagakora bakamenya ko nta kintu cy’ubu cyizana ahubwo byose biva mu gukora cyane kandi bigahira abakunda imana
ikindi ku bakunzi b’ikinamico urunana by’umwihariko abakuna uburyo nkina ndabashimira cyane kuko nibo dukorera ndanabasaba gukomeza kudushyigikira kugirango dukore ibyiza birushijeho
Murakoze
Murakoze
Yanditswe na Akayezu Jean de Dieu/Muhabura.rw
Ese urateganya gushaka (umugore ) ryari?